Da se ne ponovi scenario Luke Beograd\nLiga socijaldemokrata Vojvodine (LSV) oštro se usprotivila privatizaciji Luke Novi Sad i poručila da treba sprečiti da se u Novom Sadu dogodi sve što se dogodilo sa Lukom Beograd i eventualnom promenom namene zemljišta koje luci pripada.\n„Govorili smo i ponavljamo da je Luka strateški važno čvorište za razvoj grada i Vojvodine, jer se na tom mestu ukrštaju evropski rečni, drumski i železnički koridori“, naveo je novosadski odbor LSV u saopštenju za javnost.\nTa stranka je podsetila da su u martu 2009. godine sve odborničke grupe u Skupštini grada Novog Sada izdale zajedničko saopštenje kojim je zatraženo da se Luka Novi Sad izuzme iz privatizacije. Tada je zatraženo i da se Luka poveri na upravljanje gradu i pokrajini, ne samo zbog svoje delatnosti, već i zbog oko 24 hektara građevinskog zemljišta koje je izuzetno važno za privredu grada i njegov budući razvoj.\n„Ako neko hoće da kaže da cilj preuzimanja Luke nije njena privatizacija, neka onda objasni zašto je bilo potrebno da preduzeće koje je dobro poslovalo i bilo profitabilno preuzme – hirurg“, naveo je LSV.\nLSV je dodao da mu je jedino stalo da se Luka ne privatizuje i da ostane na upravljanju gradu i Vojvodini, umesto da je republička vlast nekome pokloni za sitan novac, kao što je bio slučaj sa Naftnom industrijom Srbije.\nTa stranka je zatražila i da nadležni državni organi jasno saopšte ko stoji iza pretnji direktoru Slobodne carinske zone i da li je možda u njihovoj pozadini želja da se i ona privatizuje.\n„Ne postoji niti jedan razlog zbog kojeg bi Grad trebalo da pristane da se odrekne vlasništva u njoj“, piše u saopštenju za javnost.\nVisoki funkcioner Srpske napredne stranke Aleksandar Milovančev, hirurg po profesiji, koga je Vlada Srbije ovlastila da upravlja Lukom Novi Sad, ušao je u sredu sa pripadnicima privatnog obezbeđenja u kancelariju direktora Milenka Milivojevića, odakle su ga izbacili i promenili brave.\nSmenjeni direktor je tada rekao da je razočaran što je gradska vlast na ovaj način odlučila da preuzme rukovođenje jednom od najprofitabilnijih novosadskih firmi i ocenio da je po sredi „nasilje nad pravom i pravdom“. Vlada Vojvodine u sredu je predložila Vladi Srbije da otkaže vanrednu Skupštinu akcionara u Luci Novi Sad, jer nije zakazana u skladu sa osnivačkim aktima.\nVlada Vojvodine, koja je vlasnica trećine Luke Novi Sad, saopštila je da je u slučaju preuzimanja prekršen Ugovor o izmenama i dopunama osnivačkog akta preduzeća, koji predviđa da Nadzorni odbor ima pet članova koje bira Skupština akcionara na predlog Republike Srbije, AP Vojvodine i Grada Novog Sada.


U sklopu projekta Program održivosti civilnog društva (CSSP), za sektor ljudska prava– marginalizovane grupe, Fondacija za socijalno uključivanje (FSU u BiH) i partnerska organizacija Inicijativa za bolju i humaniju inkluziju (IBHI) održali su okrugli sto „Analiza i monitoring stanja i prioritetnih problema u oblasti ljudska prava-marginalizovane grupe u BiH“. Okrugli sto imao je za cilj da kroz istoimeni dokument ukaže na postojeće stanje u oblasti ljudskih prava marginalizovanih grupa, odnosno na nedostatke i probleme u ovoj oblasti, te određene pomake koji su bili rezultat rada na zagovaranju za poboljšanje položaja marginalizovanih grupa u proteklom periodu od 4 godine unutar navedenog projekta.\nDokument „Analiza i monitoring stanja i prioritetnih problema u oblasti ljudska prava-marginalizovane grupe u BiH“ predstavlja sintezu svih bitnijih analiza koje su realizirane u okviru CSSP projekta, sektor za ljudska prava-marginalizovane grupe, od strane FSU u BIH, IBHI i članica Koalicije KOMA, te načelno sadrži odgovore na pitanje zašto prioritetni problemi marginalizovanih grupa nisu riješeni u protekle 4 godine.\nUčesnici, predstavnici vladinog sektora i organizacija civilnog društva, su imali priliku da kroz diskusiju daju svoje sugestije i prijedloge na navedeni dokument, te da aktivno učestvujući daju prijedloge u pravcu nastavka rada u polju poboljšanja javnih politika u oblasti ljudska prava – marginalizovane grupe.\nOkrugli sto održan je u hotelu Europa u Sarajevu i okupio je ukupno 14 učesnika/ca (9 Ž/5 M), uz 4 predstavnika FSU u BiH i IBHI (3 Ž/1 M).\nDogađaj je popratilo 8 medija sa 10 medijskih objava.


Nefunkcionalnost vladajuće koalicije izvor problema u FBiH - Klix.ba\nNefunkcionalnost vladajuće koalicije izvor problema u FBiH\n9.12.2009. u 14:07\nNi s novim premijerom na čelu Vlade FBiH nema poboljšanja u funkcioniranju vlasti na federalnom nivou, a podaci i dalje potvrđuju da se radi o segmentu vlasti u BiH s najlošijim rezultatima, tvrde Centri civilnih inicijativa (CCI).\nU svom trogodišnjem izvještaju posvećenom radu vlasti u FBiH, ova organizacija navodi da su glavne karakteristike Vlade i Parlamenta FBiH neefikasnost, indolentnost i socijalna neosjetljivost.\nCCI ocjenjuje da su rezultati rada Vlade i Parlamenta u protekle tri godine katastrofalni i skandalozni, uz opasku da se vlast u FBiH "bavi sama sobom, stranačkim i ličnim interesima te sujetama".\n-Nefunkcionalnost vladajuće koalicije ključni je izvor svih problema u FBiH, uključujući i aktuelnu ekonomsku, finansijsku i političku krizu, izjavila je na pres-konferenciji glasnogovornica CCI-a Majda Behram-Stojanov.\nU svom izvještaju CCI ističe da je Vlada FBiH od 285 zakona, koliko je planirala utvrditi u tri godine svog mandata, realizovala tek 110, dok je Parlament usvojio tek 57 zakona, odnosno 20 posto od Vladinog plana.\nOcjenjujući da se "na lošu efikasnost Vlade odgovora još gorom efikasnošću Parlamenta", u CCI-u navode da je Federalni parlament, od 343 planirana zakona u tri godine, usvojio tek 52. To predstavlja polovinu jednogodišnjeg plana, odnosno 15 posto od trogodišnjeg plana.\n-Parlamentu FBiH, najneefikasnijoj instituciji vlasti u državi, trebalo bi gotovo četvrt stoljeća, odnosno gotovo punih šest mandata za realizaciju planiranog u jednom mandatu, stav je ove organizacije iznesen u izvještaju.\nKada je riječ o Vladinim ministarstvima, u CCI-u iznose podatke da je od 78 zakona iz programa rada Ministarstva pravde na Vladi utvrđeno njih 14, a da je Parlament usvojio šest.\nOd 40 zakona koliko je planiralo Ministarstvo energetike i rudarstva, usvojilo je pet, od 24 Ministarstva rada i socijalne politike usvojeno je četiri, od 23 Ministarstva poljoprivrede, šumarstva i vodoprivrede usvojeno je 4, a od 13 Ministarstva zdravstva nije usvojen nijedan zakon\nParlament FBiH, kao najbrojniji parlament u BiH, do danas nije uspio kvalitetno riješiti pitanje neopravdanog odsustva poslanika i delegata s plenarnih sjednica, upozorava također CCI.\nSmatraju da odgovornost za takvo stanje podjednako leži i na poslanicima i delegatima i na predsjedavajućim domova i na predstavnicima Etičke komisije.\nU ovoj organizaciji kažu da je najavljeno uvođenje novčanih sankcija za poslanike i delegate koji neopravdano odsustvuju sa sjednica pozitivno, ali i krajnje zakasnjelo za ovaj saziv parlamenta, s obzirom na to da je ušao u posljednju godinu mandata.\nTakođer, CCI navodi da je i dalje najvećem dijelu javnosti ostao nepoznat procent smanjenja primanja izabranih i imenovanih dužnosnika FBiH, nakon što su primanja većine budžetskih korisnika smanjena za 10 posto.\nKomentirajući ostavku ministra prostornog uređenja Salke Obhođaša, predstavnici CCI-a napominju da je to prvi slučaj da je jedan federalni ministar podnio ostavku iz moralnih razloga, iako je ranije u nizu izvještaja CCI-a Obhođaš označen kao jedan od onih koji su pokazali najveću odgovornost u smislu planiranja i rada.\n-Na ovakav čin treba se odlučiti i određeni broj drugih ministara ili kompletna Vlada, što je jedina moralna i logična posljedica suočenja s katastrofalnim posljedicama prve polovine mandata, smatra Behram-Stojanov.\nS obzirom na nefunkcioniranje vladajuće koalicije, ona naglašava da se CCI zalaže da već sada politički subjekti u FBiH počnu ozbiljne međusobne razgovore, pokušaju izgraditi zajedničke političke platforme, te u javnost izađu s jasnim stavom s kim imaju namjeru ići u koaliciju i formirati vlast.


SEPTEMBRI U ŠIRAZU\n/ SEPTEMBRI U ŠIRAZU\nDalija Sofer\tSEPTEMBRI U ŠIRAZU\nPosle izbijanja Islamske revolucije u Iranu, draguljar Isak Amin je\nuhapšen i nepravedno optužen za špijunažu. Porodica je užasnuta\nnjegovim nestankom i pokušava da prihvati stvarnost – suočava se s\nnovim svetom okrutnosti i haosa, i rušenjem svih do tada priznatih\nvrednosti.Isak se u zatvoru bori da sačuva zdrav razum, dok njegova\nžena grozničavo traga za njim. Ona sve više sumnja u do tada vernu\nkućnu pomoćnicu, koja se u međuvremenu okrenula protiv njih i\npostala doušnik. Čak se i njegova kćerka, u detinjem nastojanju da\nzaustavi talas besmislenih hapšenja, upliće u nezakonite\naktivnosti. Sin, poslat u Njujork pre uspona ajatolaha, okreće leđa\nporodici boreći se da pronađe svoju sreću čak i kada shvati da će\noni uskoro biti primorani da krenu na neizvestan i opasan put. Ovo\nje ubedljivo napisan roman koji pokreće brojna pitanja: identiteta,\notuđenja i ljubavi. Ovde nije reč samo o ljubavi prema supružniku\nili detetu već i prema svim neopipljivim prizorima i mirisima mesta\nkoje nazivamo domom.„Roman koji se čita kao vrhunac dostignuća,\nkovčeg s blagom koji tokom života otkriva sve svoje vrline. Dalija\nSofer je izuzetno dobro napisala veoma tananu i snažnu priču i\nkreirala trajne književne likove. Putovanje porodice Amin dugo će\nživeti u čitaočevom umu. Septembri u Širazu predstavlja izuzetno\nemocionalno i intelektualno ostvarenje“.Dani Šapiro\nemocionalno i intelektualno ostvarenje“.Dani Šapiro Komentari


Predsednik Liberalno-demokratske partije (LDP) Čedomir Jovanović izjavio je danas da ta stranka izlazi samostalno na izbore u Beogradu zakazane za 4. mart sa listom na kojoj su novi ljudi.\n„Na izbore LDP izazi sa svojom listom, kao što je to uvek i radio u Beogradu, i ovo je prilika da oni koji nisu do sada bili u prvom planu, kao i oni koji se nisu bavili aktivno politikom, dobiju šansu da govore o Beogradu u kojem žele da žive i rade“, naveo je Jovanović u pisanoj izjavi.\nOn je rekao da LDP ima ambciju da kandiduje drugačiju politiku i ljude koji će tu politiku predstavljati.\n„Sam način izlaska na izbore, ideje koje ćemo kandidovati i ljudi koji će biti nosioci kampanje biće jasna poruka da razumemo šta gradjani u ovom trenutku traže od političkih partija i koje su njihove potrebe“, rekao je Jovanović.\nOn je rekao da Beograd ne zaslužuje prljavu kampanju i da je atmosfera koja prati raspisivanje izbora „karakteristična i toliko puta vidjena i u Srbiji i u Beogradu“.\n„Onima koji u ovim izborima učestvuju želimo da poručimo da u svojim nastupima i izjavama manje razmišljaju o svom ličnom komforu i poziciji i da kampanju shvate kao priliku da smirimo tenzije u društvu i smanjimo unutrašnje podele koje postoje“, naveo je Jovanović.


U aprilu novi prijedlog grba grada?\nponedjeljak, 06 mart 2017 20:12\nGradonačelnik Banjaluke Igor Radojičić očekuje da bi na sjednici Skupštine grada u aprilu mogao da bude predložen novi grb Banjaluke.\n"Ponovo je pokrenut postupak za rješenje problema grba grada Banjaluka. Ustavni sud Republike Srpske prije četiri godine oglasio je neustavnim grb grada", podsjetio je Radojičić u pauzi sjednice Skupštine grada Banjaluka.\nRadojičić je napomenuo da su bila tri neuspjela pokušaja, te da je ovo četvrti pokušaj za izradu novog grba Banjaluke, za koji se nada da će biti uspješan.\n"Nakon što su dva konkursa bila neuspješna, odlučio sam se za direktan poziv beogradskom heraldičaru Dragomir Acoviću da pripremi nekoliko prijedloga idejnih rješenja. Formirana je i stručna komisija koja treba da pomogne oko priprema prijedloga i trenutno smo u fazi potpisivanja ugovora o javnoj nabavci", istakao je Radojičić, prenose "Nezavisne novine".\nGovoreći o građenju nove toplane na drvo, Radojičić je rekao da bi ovaj objekat trebalo da bude izgrađen na prostoru pored sadašnje "Toplane", ali da postojeća "Toplana" na mazut ne bi bila ugašena, već bi u ekstremnim uslovima bila uključena i radila kao rezervno postrojenje.\nKomentarišući programe finansiranja kulture i sporta u gradu Banjaluka o kojima danas raspravlja Skupština grada, Radojičić je rekao da postoji nerealno veliki broj novih klubova, te da grad Banjaluka trenutno ima više od 70 sportskih klubova na finansiranju i sufinansiranju.\nOn je rekao da grad Banjaluka u ovoj godini ima u planu izgradnju nove sportske dvorane na lokaciji bivšeg šoping centra.\nVršilac dužnosti načelnika Odjeljenja za kulturu, turizam i socijalnu politiku u gradskoj upravi Banjaluke Natalija Trivić rekla je novinarima da je u ovoj godini 150.000 KM namijenjeno za održavanje kulturnih, turističkih i ostalih manifestacija i 180.000 KM za kulturno-umjetnički amaterizam.\nOdbornik NDP-a Mirna Savić-Banjac rekla je novinarima da su ovogodišnja predviđena sredstva za kulturu nedovoljna, ističući da je glavni problem što nema jasne strategije kulture u gradu Banjaluka.


Dragan Pavlović, koji je 2007. godine pobegao u Južnu Ameriku jer ga je Hrvatska sumnjičila da je za 2.000 evra u stomaku prenosio kokain, za nepunu deceniju postao narko-bos.\nLIMA – Drago Pavlović (44), zvani Pajo, srpski državljanin i jedan od najvećih organizatora međunarodnog šverca kokaina, koji je pre nekoliko dana uhapšen u velikoj akciji peruanske policije u Limi, za 10 godina boravka u Južnoj Americi od obične „mule“ i kamenoresca iz Srbije postao je narko-bos.\n– Od švercera kokaina u stomaku uspeo je da postane finansijer velikih pošiljki koje su se u Evropu slale u kontejnerima prekookeanskih brodova i glavni snabdevač kokainom srpske mafije – navode oni.\n– Tokom praćenja policija je otkrila da se tri puta sastao sa strancem u restoranu „Antika“ na aveniji Dos de Majo. Otkriveno je da razgovaraju o švercu kokaina, koji finansira Srbin a bivši policajac kupuje i dostavlja pošiljku – otkrili su oni.\n– Kada je stigao na odredište, u automobilu je pronađeno 47 kilograma kokaina vrednog 1,8 miliona evra, koji bi na crnom tržištu dostigao pet puta veću cenu. Tada je uhapšena cela grupa, a na veliko iznenađenje policajaca, u kući je pronađena i Hajdi Rohas, za čije je hapšenje bila ponuđena nagrada, jer se sumnjičila za pokušaj otmice – otkrili su izvori.\n– Zapravo, Hajdi Rohas i Drago Pavlović sumnjiče se da su učestvovali u pokušaju otmice svog zemljaka Branka Mijuškovića, koji je takođe na Interpolovoj poternici. Navodno, Pavlović je organizovao otmicu jer mu Mijušković nije platio jednu pošiljku koju mu je poverio – otkrivaju oni.


Vip postpejd ponuda koja umanjuje pretplatu Vip postpejd ponuda koja umanjuje pretplatu – Personal magazin\nVip za predstojeće praznike korisnicima poklanja postpejd ponudu u kojoj se mesečna pretplata smanjuje na svakih 6 meseci, sa 20% na čak 50%, u toku dvogodišnje ugovorne obaveze. Tokom prvih…\nVip za predstojeće praznike korisnicima poklanja postpejd ponudu u kojoj se mesečna pretplata smanjuje na svakih 6 meseci, sa 20% na čak 50%, u toku dvogodišnje ugovorne obaveze. Tokom prvih šest meseci popust na mesečnu pretplatu iznosi 20%, zatim 30%, potom 40% da bi u poslednjih šest meseci pretplata bila niža za čak 50%.\nZahvaljujući nižoj pretplati, korisnici mogu da se odluče za veći paket sa više sadržaja za komunikaciju sa najdražima, i bolji mobilni uređaj već od 1 dinar. Oni koji odaberu prazničnu ponudu bez uređaja, ostvaruju popust čak do 75% tokom poslednjih šest meseci ugovorne obaveze.\nPromocija je na raspolaganju svim novim privatnim postpejd korisnicima uključujući i one koji prenesu svoj broj u Vip mrežu. Ponuda važi i za postojeće korisnike koji obnavljaju ugovor uz ugovornu obavezu od 24 meseca, a ukoliko se odluče za novi uređaj dostupna je u određenim tarifama. Promocija ne obuhvata MAX tarife i Vip Online tarifu 0 dinara.\nPraznična Vip postpejd ponuda traje do 15. januara 2014. godine.\nVip postpejd ponuda koja umanjuje pretplatu was last modified: December 3rd, 2013 by Redakcija\npostpejd ponudaVipVIP mobile


Posađeno 95 sadnica javora u okviru akcije „Drvo za Beograd” - Agro TV\nPočetna Agro svet Posađeno 95 sadnica javora u okviru akcije „Drvo za Beograd”\nPosađeno 95 sadnica javora u okviru akcije „Drvo za Beograd”\nU okviru akcije „Drvo za Beograd”, u Brodarskoj ulici, u parku između mosta Gazela i Starog savskog mosta, kompanija „Štil” posadila 95 stabala javora povodom 95 godina postojanja ove kompanije.\nPredstavnici ove kompanije posadili su sadnice zajedno sa gradskom sekretarkom za zaštitu životne sredine Ivanom Vilotijević, rukovodiocem sektora u Sekretarijatu za zaštitu životne sredine Dejanom Trifkovićem, direktorom JKP „Zelenilo – Beograd” Slobodanom Stanojevićem i radnicima ovog gradskog preduzeća.\nRukovodilac Sektora za zaštitu prirode i upravljanje prirodnim resursima Sekretarijata za zaštitu životne sredine Dejan Trifković istakao je da zaštita životne sredine i društvena odgovornost predstavljaju ključ uspeha u borbi za zdraviju životnu sredinu.\n– Ovakve akcije imaju za cilj da se podigne kvalitet zelenog fonda Beograda i poboljša zelena infrastruktura u gradu. Želim da pozovem i druge društveno odgovorne kompanije da učestvuju u ozelenjavanju grada i sličnim akcijama. To mogu da učine na ovaj način u saradnji sa gradskim preduzećima ili preko aplikacije „Moje drvo za grad Beograd” – podsetio je Dejan Trifković.\nPredstavnik kompanije „Štil” Vladimir Stanković istakao je da je ova društveno odgovorna kompanija želela da pokaže da se kvalitet i pouzdanost pokazuju kao prave vrednosti.\n– Naša kompanija već 95 godina posluje poštujući te vrednosti. Podržavanjem akcije „Drvo za Beograd” želeli smo da obeležimo naš jubilej donacijom stabala. Zadovoljstvo nam je bilo da učestvujemo i u naše poslovanje uvedemo novu tradiciju sadnje novih sadnica svake naredne godine. Ovo je prilika da pozovemo i druge društveno odgovorne kompanije da se pridruže ovoj inicijativi koja za cilj ima unapređivanje kvaliteta života i životne sredine – kazao je Stanković.


Revolucionarno otkriće: Kontrolisanim molekulima protiv raka - Sputnjik Srbija\n16:16 02 Mart 2021\nRevolucionarno otkriće: Kontrolisanim molekulima protiv raka\n© AP Photo / Jeroen Van Kooten\n21:40 05.10.2016 Preuzmite kraći link\nNobelova nagrada za hemiju dodeljena je za kontrolisane molekule. Radi se o otkriću koje može pomoći u borbi protiv raka.\nU Stokholmu su 5. oktobra objavljena imena dobitnika Nobelove nagrade za hemiju. Laureati su francuski naučnik Žan-Pjer Sovaž, britanski hemičar koji radi u SAD Frejzer Stodart i holandski hemičar Bernard Feringa.\nVisoka međunarodna nagrada dodeljena im je „za projektovanje i sintezu molekularne mašine“.\nU čemu je suština otkrića?\nNaučnici su uspeli da kreiraju molekul čije kretanje se može kontrolisati.\nKada im se da energetski impuls, molekuli mogu da izvršavaju programirane operacije sa mikroskopskim objektima koji su na nivou atoma, odnosno, mogu da se ponašaju kao mašine.\nMolekularne mašine su, u stvari, uređaji veličine nekoliko nanometara koji mogu manipulisati pojedinačnim atomima i molekulima, kao na primer da ih premeštaju sa jednog mesta na drugo, da ih skupljaju ili između njih formiraju hemijsku vezu, ali i da prekidaju hemijske veze između njih.\nPraktična primena otkrića\nOvo otkriće će naći široku primenu u molekularnoj medicini. Na primer, uobičajeni lekovi protiv kancera deluju tako što uništavaju i kancerogene i zdrave ćelije. Programirane molekularne mašine će biti u stanju da isporuče lek direktno do tumora bez oštećenja zdravih delova tela. Ovi nanoroboti će, takođe, moći da se podešavaju i za korekciju drugih biohemijskih funkcija: za otklanjanje ugrušaka krvi i masnih naslaga u arterijama, kao i za ubijanje štetnih bakterija.\nhemija, otkriće, rak


Leteći automobili uskoro stvarnost: Bez gužvi na putevima za nekoliko godina? /video/ - 14.08.2020, Sputnik Srbija\nJapan je poznat po svojoj naprednoj tehnologiji i odlučno su krenuli u razvoj letećih automobila, kako bi u što skorije vreme rasteretili drumski saobraćaj. 14.08.2020, Sputnik Srbija\n12:39 14.08.2020 (Osveženo: 03:09 26.08.2021)\n© Foto : screenshot/youtube/The Japan TimesLeteći automobil\n© Foto : screenshot/youtube/The Japan Times\nJapan je poznat po svojoj naprednoj tehnologiji i odlučno su krenuli u razvoj letećih automobila, kako bi u što skorije vreme rasteretili drumski saobraćaj.\nVlada je odlučila da uloži velika sredstva u razvoj letećih automobila, sa ciljem njihove komercijalizacije već 2023. godine. Plan je da leteći automobili rasterete drumski saobraćaj u velikim gradovima, ali i da budu inovativan način prevoza na područjima koja su inače teško dostupna, piše „Japan tajms“.\nVozač bi putem došao do piste, odnosno mesta sa kojeg se uzleće, i na koje se sleće. Odatle bi se automobil vinuo u vazduh. prenosi portal Zimo.Cilj je da do 2050. godine bude moguće doleteti do bilo kog mesta u Tokiju za manje od 10 minuta.\nOvaj leteći automobil visok je 1,5 metar i širok 4 metra. Podseća na dron veličine automobila, a trebalo bi da može da vozi nekoliko desetina kilometara odjednom, uz najveću brzinu od 100 km/č.\nS obzirom na to da se radi o malom električnom vozilu, iz kompanije „SkyDrive“ se nadaju da će lakše dobijati dozvolu za sletanje i poletanje u urbanim sredinama.\nS obzirom na to da širom sveta više od 100 kompanija, među kojima su Boing, Erbas i Uber, razvija svoje verzije letećih automobila, čini se da bi u budućnosti ovo zaista mogao da postane tip prevoza na koji se ozbiljno računa, prenosi portal „B92“.\nU Rusiji predstavljen koncept „letećeg automobila“ (video)\nU Nemačkoj prvi put testiran leteći automobil (video)


Tema: Twitter spreman da isključi i predsednika SAD ukoliko postane internet trol\nIzabrani predsednik SAD Donald Tramp već je potvrdio da ne namerava da odustane od pisanja po društvenim mrežama u godinama koje slede i u kojima će obavljati svoju funkciju. Ipak, i on bi trebalo da bude pažljiv, jer je Twitter poručio da je spreman da ga banuje ukoliko prekrši pravila servisa.\nTehnološki posmatrači znaju da Tramp koristi Twitter kako bi kritikovao medije, političare, kompanije i sve ostale koji ne dele njegove ideje. Tramp je u tu svrhu već nekoliko puta koristio Twitter tokom predsedničke kampanje, ali će sada to sve morati da prestane jer je društvena mreža poručila da želi da ubuduće sve bude u skladu sa pravilima, čak i ako se radi o predsedniku SAD.\nU saopštenju koje je poslato sajtu Slate, potparol Twitter-a je rekao da bi baš Donald Tramp mogao da bude banovan ukoliko prekrši pravila servisa, koji ne dozvoljava govor mržnje i ružne reči. Tramp je još ranije obećao da će manje koristiti društvene medije kada preuzme funkciju, ali da neće odustati od njih i da će i dalje upućivati poruke preko Twitter-a.


Ova Vlada ima šansu da Crnu Goru dovede do članstva u EU – Portal Bar\nOva Vlada ima…\nPremijer Zdravko Krivokapić, razgovarao je danas u Vili Gorica sa specijalnim predstavnikom EU za Zapadni Balkan i dijalog Beograda i Prištine, Miroslavom Lajčakom, kojem je zahvalio je na kontinuiranoj podršci, poručivši da je strateški cilj Crne Gore članstvo u EU, saopšteno je iz Vlade.\nPremijer je naglasio da je izvjesno da su potrebne dubinske reforme u pogledu efikasnosti tužilaštva. On je Lajčaka upoznao sa izmjenama tužilačkih zakona koje su pokrenute u parlamentu, istakavši da je kao premijer apelovao na Skupštinu da se prije donošenja svih sistemskih zakona u oblasti vladavine prava, uključujući zakone o tužilaštvu, obavi javna rasprava, kao i konsultacije s ključnim evropskim partnerima-Evropskom komisijom i Venecijanskom komisijom.\nKrivokapić je kazao i da obustavljanje krivičnog postupka u slučaju “Koverta” predstavlja dokaz slabosti pravosuđa. Kao problem navodi i slučaj Specijalnog državnog tužioca, koji je, kako je naveo, doveo do toga da Tužilaštvo izgubi renome. Krivokapić je kazao da u Crnoj Gori nisu problem zakoni, već njihovo sprovođenje.\nPremijer navodi da je Vlada spremna da se suoči sa svojim najvećim izazovima, ali da su joj potrebni podrška i jasni indikatori za dinamičniji napredak u procesu evropskih integracija.


Obaveštenje o konkursu za finansiranje programa od javnog interesa u oblasti zaštite potrošača za 2015. godinu za Region Beograda | Ministarstvo trgovine, turizma i telekomunikacija\nObaveštenje o konkursu za finansiranje programa od javnog interesa u oblasti zaštite potrošača za 2015. godinu za Region Beograda\nMinistarstvo trgovine, turizma i telekomunikacija objavljuje Listu vrednovanja i rangiranja Konkursa za finansiranje programa od javnog interesa u oblasti zaštite potrošača za 2015. godinu za Region Beograda sa temom: Informisanje, savetovanje i pružanje pravne pomoći potrošačima.\nPovodom konkursa pristigle su tri prijave sa predlozima programa.\nKomisija za sprovođenje konkursa za finansiranje programa od javnog interesa u oblasti zaštite potrošača za 2015. godinu za Region Beograda izvršila je ocenu ispunjenosti uslova za učešće podnosioca predloga programa.\nKomisija je konstatovala da su svi predlozi programa pristigli blagovremeno. Komisija je konstatovala da udruženje Pokret za zaštitu potrošača – Srbije ne ispunjava uslove da konkuriše, jer nije upisano u Evidenciju udruženja i saveza Ministarstva trgovine, turizma i telekomunikacija što je uslov za učešće na Konkursu.\nKomisija je izvršila vrednovanje predloga programa, na osnovu čega je sačinjena\nDatum postavljanja: 30/07/2015\nKomisija predlaže, na osnovu Liste vrednovanja i rangiranja, da se finansira program prvorangiranog udruženja za zaštitu potrošača sa Liste vrednovanja i rangiranja programa.\nUčesnici konkursa, do utorka, 4. avgusta 2015. do 15.30 časova imaju pravo na:\nPrigovor se podnosi na pisarnicu Ministarstva trgovine, turizma i telekomunikacija, Sektoru za zaštitu potrošača, Nemanjina 22-26, 11000 Beograd ili na e-mail adresu:


Kako kreirati uspešnu marketinšku kampanju – poseta studenata agenciji sa tradicijom Blumen Group - Univerzitet Metropolitan\nKako kreirati uspešnu marketinšku kampanju – poseta studenata agenciji sa tradicijom Blumen Group\nStudenti prve godine FAM-a, smera Biznis i marketing i četvrte godine FDU, imali su priliku da posete agenciju Blumen Group i čuju predavanje kako posluje jedna uspešna marketinška agencija i kako u svom poslovanju koristi integrisane marketinške komunikacije.\nBlumen Group je agencija koja posluje već 25 godina u oblasti komunikacija, marketinga i biznis konsaltinga. Predavanje koje su student imali priliku da čuju bilo je vezano za kreiranje uspešne marketinške kampanje, za domaću tekstilnu kompaniju Modnu kuću “Luna” sa kojom ova agencija sarađuje više od 7 godina, a čije su sedište studenti imali prilike da posete u Požarevcu.\nStudenti sa prve godine Fakulteta za menadžment, koji slušaju predmet Integrisane marketinške komunikacije – bili su u prilici da stečena teorijska znanja o radu marketinških agencija i samom procesu kreiranja marketinške kampanje prošire na osnovu uspešnog primera iz prakse Blumen Group i Modne kuće “Luna”.\nStudenti četvrte godine Fakulteta za Digitalnu umetnost, koji slušaju predmet Modni marketing – su nakon posete kompaniji Modna kuća „Luna“, mogli da spoje saznanja o proizvodnji i marketingu iz ove saradnje koju vodi Blumen Group.\nOvim predavanjem su studenti na pravi i praktičan način proširili svoja saznanja iz oblasti marketinga, konkretno iz Integrisanih marketinških komunikacija.\nčetvrtak, mart 16, 2017|Novosti|


Beogradski centar za ljudska prava - Belgrade Centre for Human RightsAlumni Archives - Страница 2 од 2 - Beogradski centar za ljudska prava\n16. фебруара 2013. by admin\n15. фебруара 2013. by admin\nKonsultant za socijalnu inkluziju Svetske banke i UNDP konsultant za LGBT politike i ljudska prava\nCentrova škola, a ujedno i zaposleni koji su mi sada dragi prijatelji, predstavljala je prekretnicu u mom životu. Mesto na kome sam po prvi put imao mogućnost da na iskren i otvoren način upoznam problematiku ljudskih prava. Devedesetih, ukoliko ste želeli da naučite nesto mogli ste samo kroz alternativne edukativne mreže, a Centar je pored mnogih drugih aktivnosti pružao mladim ljudima i ovu mogućnost.\n„Škola Beogradskog centra za ljudska prava je u vreme neslobode bila mesto na kome se razvijao slobodan duh. U neslavnim godinama za pravo, krajem devedesetih, ona mi je bila korektiv učenju na Pravnom fakultetu u Beogradu i dodatni podsticaj da se borim za pravo i da u njega verujem.\nIzvršni direktor Komiteta pravnika za ljudska prava – YUKOM\nMnogo godina je prošlo od kada sam prvi put, razgovarao sa svojim kolegama, polaznicima Škole za ljudska prava za buduće predavače. Danas je velika većina njih u potpunosti posvećena ljudskim pravima, otvoreno govori o zaštiti ljudskih prava i to zasigurno jeste dokaz kvaliteta škole, ali i pravog izbora mladih ljudi, koje je Beogradski centar za ljudska prava tada napravio.


Atletika: Danilo Jovanov iz AK "Panonija" vicešampion Srbije - | K-013 Portal\nAtletska takmicenja u dvorani su zapocela ovog vikenda pa je tako u subotu, 22. januara, održano Prvenstvo Srbije za starije pionire a dan kasnije u nedelju i Prvenstvo Srbije za mlade pionire.\nPrvog dana u disciplini 300m nastupio je Zandi Štrkalj koji je u svojoj grupi bio četvrti a u ukupnom plasmanu je zauzeo 15. mesto. Treba napomenuti da se on prolazi kroz proces ubrzanog\nrasta pa je imao problema sa levim kolenom, ali na svu srecu sada se situacija stabilizovala obzirom da je i prethodne 2 godine Zandi jedan od najperspektivniji sprintera u Srbiji.\nU nedelju na Prvenstvu Srbije za mlade pionire imao je Danilo Jovanov koji se po prvi put okušao u disciplini sportskog hodanja na 1000 m. Treneri su u poslednjih par meseci uvideli da bi on i u toj disciplini sigurno zabeležio dobar rezultat pa se ukazala prilika da se i oproba.\nOva dužina ujedno znači da mora u dvorani da ishoda 5 krugova dužine 200m da bi došao do cilja. Ovo je pored takmičenja u brzini i tehnička disciplina jer četvoro sudija prati tehniku rada nogu, ruku, kolena a svaka greška se kažnjava opomenom a nakon treće čak i crvenim kartonom za isključenje sa trke.\nDanilo je od samog starta zauzeo treću poziciju da bi već u drugom krugu prešao na drugu poziciju koju je zadržao i do samog cilja. Tako je rezultatom 6:25:81 Danilo osvojio srebro i zvanično postao vicešampion Srbije u ovoj disciplini.


Herojima korone jeftinije avio-karte - Zdravlje Vodič | Vaš vodič kroz zdravstveni sistem Srbije\nMinistarstvo zdravlja Republike Srbije i Er Srbija pokrenuli su kampanju pod sloganom “Vreme je za predah”, u okviru koje su za 10.000 zdravstvenih radnika angažovanih u kovid sistemu obezbedili vaučere sa popustom za letove ove kompanije, saopštilo je ovo ministarstvo. Ugovor o saradnji potpisali su ministar zdravlja Republike Srbije Zlatibor Lončar i generalni direktor Er Srbije Dankan Nejsmit na svečanosti u Palati Srbije, u prisustvu predstavnika zdravstvenih ustanova, lekara i medicinskih sestara.\nPromo vaučer omogućava popust od 50 odsto na ukupnu cenu karte Er Srbije, sa uključenom tarifom i aerodromskim taksama. Vaučeri važe za direktne redovne letove ka svim destinacijama srpskog nacionalnog avio-prevoznika, osim Njujorka, i mogu se iskoristiti za putovanja u periodu od 1. jula do 31. decembra 2021. godine.\n„Zdravstveni radnici Srbije su svojim radom, zalaganjem i požrtvovanošću tokom pandemije pokazali da su istinski heroji vremena u kojem živimo. Danonoćno brinući o više od 200.000 građana koji su bili hospitalizovani, spašavajući njihove živote, zadužili su sve nas. Stoga će država nastaviti da čini sve kako bismo dodatno unapredili i materijalni položaj zdravstvenih radnika, kontinuiranim povećanjem njihovih plata, ali i uslove rada, izgradnjom najsavremenijih bolnica i kliničkih centara i nabavkom najmodernije medicinske opreme. Ali i svaka inicijativa društveno odgovornih kompanija, poput kompanije Er Srbija, koje ovakvim akcijama iskazuju zahvalnost zdravstvenim radnicima, Ministarstvo zdravlja uvek će podržati, jer su u interesu zdravstvenih radnika. Zato se ovim putem zahvaljujemo kompaniji Er Srbija, na podršci, i nadamo se nastavku naše saradnje”, izjavio je ministar zdravlja Zlatibor Lončar.\n“Veliko nam je zadovoljstvo što na ovaj način možemo da izrazimo zahvalnost zdravstvenim radnicima za svakodnevnu posvećenost očuvanju života i zdravlja svih građana. Cilj nam je da im omogućimo da otputuju na više nego zasluženi odmor na željenu destinaciju. Zahvaljujemo Ministarstvu zdravlja na saradnji i podršci u realizaciji ovog značajnog projekta”, izjavio je Dankan Nejsmit, generalni direktor Er Srbije.\nVaučeri srpske nacionalne avio-kompanije će biti distribuirani Univerzitetskom kliničkom centru Srbije, kliničkim centrima Kragujevca, Niša i Vojvodine, kliničko-bolničkim centrima Zemun,\nBežanijska kosa, Zvezdara i “Dr Dragiša Mišović”, kovid bolnicama u Batajnici i Kruševcu i ostalim zdravstvenim ustanovama u kovid sistemu.


Razvili posao u Derventi: Firma koja je sponzor Mančester Junajteda zapošljava još 100 radnika | BL Portal\nRazvili posao u Derventi: Firma koja je sponzor Mančester Junajteda zapošljava još 100 radnika\n22. Decembra 2021. 18:41\nKineska firma “Mirisan” u Derventi namjerava da u narednoj godini, pored postojećih stotinjak, zaposli još 100 radnika, izjavio je direktor Erik Liu nakon što je danas razgovarao sa gradonačelnikom Miloradom Simićem.\nKompanija je pogon u Derventi otvorila ove godine, a proizvodnja je bazirana na proizvode od memorijske pjene koji su našli tržište u SAD.\nU novembru je ostvarila izvoz od 8,5 miliona maraka. Osnovni proizvod su madraci, izrada memorijskih pjena i dušeka.\nKompanija “Mirisan” nosilac je brenda “Mlily”, koji je sponzor engleskog fudbalskog kluba Mančester Junajted.\n“Radnici su dobri, zadovoljni su, međutim treba i njima neka praksa jer im je ovo prvi susret sa takvim poslovima i iz toga razloga imamo naše kolege iz Kine koji su došli da ih obuče”, objasnio je Liu.\nOn je naveo da se za pokretanje proizvodnje u Derventi odlučili nakon što su razmotrili finansijske i druge pokazatelje, te ocijenili da je ona najpristupačniji i najbolji grad za ostvarenje poslovnog plana.\nGradonačelnik Milorad Simić, koji se danas sa saradnicma posjetio “Mirisan”, rekao je da na području grada posluju 33 strane kompanije, a da je “Mirisan” treća kineska fabrika, javlja Srna.\n“U dva navrata sam imao zadovoljstvo sastati se sa vlasnikom kompanije koji imaju veliki proizvodnju u Rumi sa 1.300 zaposlenih”, rekao je Simić i dodao da i u Derventi ima mjesta za proširenje.\nOn je istakao da će poslovanje ove kompanije doprinijeti privredi Dervente koja već ostvaruje 300 miliona KM izvoza.\nRadnica ove kineske firme Sanela Tutnjević iz Dervente kaže da radi dva mjeseca i da je zadovoljna uslovima rada.\nTags: Derventa, firma “Mirisan”, madraci, Mančester junajted, radnici\nAutom ubio pješaka u Tesliću: Godinama poznat policiji po bahatoj vožnji\nUpozorenje za poljoprivrednike: Zaštitite biljke zbog niske temperature vazduha\nBatler nastavlja da hara: Majami Hit poveo u finalnoj seriji plej-ofa\n18. Maja 2022. 7:32\nVrijeme varira: Prije podne oblačno sa kišom, popodne razvedravanje\n18. Maja 2022. 7:28\nKiša pokvasila ceste: Kolovozi mjestimično vlažni, magla uz riječne tokove\n18. Maja 2022. 7:24\nBanjaluka bogatija za sedam beba: Dječaci ovaj put bili brojniji\n18. Maja 2022. 7:20\nDanas bez električne energije: Radovi ostavljaju bez struje ove ulice u Banjaluci\nRusi donijeli odluku: Umjesto Renoa proizvoditi Moskvič\n17. Maja 2022. 14:12\nKašnjenja i skok cijena: Avionske karte u Ryanairu poskupljuju preko ljeta\n17. Maja 2022. 13:27\nDigli glas: Pekari u Srpskoj protiv ograničenja cijene hljeba\n17. Maja 2022. 12:26\nŠri Lanku pogodila nestašica: Goriva ostalo samo za još jedan dan\n17. Maja 2022. 11:54\nNe nazire se kraj hibridnom sukobu: Politika određuje cijenu nafte i gasa\n17. Maja 2022. 7:27\nŽele da sklope sporazum sa Evropom: Izrael povećava proizvodnju gasa\n16. Maja 2022. 20:25\nJeftinije kroz Njemačku: Mjesečna karta za putovanje samo devet evra\n16. Maja 2022. 16:31\nNastavlja se poslovanje: Usvojena odluka o promjeni imena Sberbanke u Atos bank\n16. Maja 2022. 15:58


Đukanović dao mandat Krivokapiću | Trebinje Danas\nĐukanović dao mandat Krivokapiću\n08.10.2020. u 13:18\nPredsjednik Crne Gore Milo Đukanović danas će predsjedniku Skupštine uputiti prijedlog da Zdravko Krivokašić bude mandatar za sastav nove Vlade. Prethodno je Đukanović sa nosiocima lista koalicija "Za budućnost Crne Gore", "Mir je naša nacija" i "Crno na bijelo", Zdravkom Krivokapićem, Aleksom Bečićem i Dritanom Abazovićem, održao konsultacije o mandataru. Đukanović je kazao da će prijedlog za mandatara danas uputiti predsjedniku Skupštine. Naše društvo je time pokazalo demokratsku zrelost - naveo je Đukanović i dodao da je Crna Gora prepoznata kao faktor regionalne stabilnosti. Mi na ovim izborima nismo odlučivali o državi, zato ne smijemo dozvoliti da bilo ko ugrozi državu - naveo je predsjednik. On je dodao i da će nova vlada nastaviti sa investicijama, borbom protiv korone. Ističe i da izvještaj EK pokazuje da su urađene značajne reforme. Đukanović je izjavio da je konsultacije obavio u skladu sa Ustavom i zahvalio se predstvanicima nove većine što su se odazvali pozivu.


Održan sastanak vezan za realizaciju projekta: "Inkluzija Roma i drugih marginalizovanih grupa"\nU Centru za stručno usavršavanje 24.02.2021. godine je održan sastanak vezan za realizaciju projekta: "Inkluzija Roma i drugih marginalizovanih grupa" koji grad Kruševac sprovodi u partnerstvu sa Nemačkom organizacijom za međunarodnu saradnju (GIZ). Ovaj projekat se realizuje u okviru Programa: "Zajedno za zajednicu" koji podrazumeva radno angažovanje Roma, Romkinja i drugih marginalizovanih grupa u cilјu ublažavanja negativnih posledica pandemije COVID 19 na njihov socio – ekonomski status, sa elementima razvoja celokupne zajednice.\nUkupan broj lica koja će biti uklјučena u Program "Zajedno za zajednicu" je 35. Izabrana lica će biti radno angažovana četiri meseca u periodu od aprila do avgusta 2021. godine. Cilјna grupa Programa su Romi i Romkinje i druge marginalizovane grupe (dugotrajno nezaposlene osobe, žene žrtve nasilјa, samohrane majke, mladi, osobe sa invaliditetom, itd.), starije od 18 godina, bez obzira na nivo obrazovanja.\nSastanku su prisustvovali predstavnici Nacionalne alijanse za lokalni ekonomski razvoj (NALED-a), Gradske uprave grada Kruševca, Privredne komore Kruševac, predstavnici javnih ustanova i preduzeća i predstavnici civilnog i privatnog sektora.


Ponovljeni izbori za narodne poslanike u Kragujevcu na 11 biračkih mesta - iKragujevac\nsreda, 01 jul 2020 13:54\nU Kragujevcu je jutros u 7.00 sati otvoreno svih 11 biračkih mesta na kojima se ponavljaju izbori za narodne poslanike u Skupštini Republike Srbije. Na biračkim mestima broj 43 u Mesnoj zajednici Filip Kljajić, 57 u Korićanima, 60 u Bresnici, 64 u Malim Pčelicama – Novom naselju, 69 u naselju Stanovo, 81 i 83 u naselju Beloševac, broj 100 u Grošnici, 110 u Jovanovcu, 151 u Dragobraći i 159 u naselju Aerodrom pravo glasa ima 12467 građana.\nU Kragujevcu se ponovljeni izbori za narodne poslanike u Skupštini Republike Srbije, održavaju tokom proglašene vanredne situacije zbog širenja zaraze korona virusom tako da su biračka mesta prilagođena preporučenim merama, a birački odbori opremljeni maskama, rukavicama i dezinfekcionim sredstvima.\nRazlog zbog kojih se republički izbori ponavljaju na 11 biračkih mesta u Kragujevcu je taj što, objasnio je Nikola Ribarić, kordinator Radnog tela Republičke izborne komisije, je na 10 biračkih mesta u samim zapisnicima bilo matematičkih nelogičnosti dok za jedno biračko mesto nije postojao zapisnik o sprovedenim izborima za narodne poslanike Skupštine Republike Srbije.\nPrvi presek izlaznosti na ponovljene republičke izbore na teritoriji grada Kragujevca biće u 12.00 a drugi u 18. 00 sati. Biračka mesta se zatvaraju u 20.00 sati.


Na pomolu vlada naprednjaka, socijalista i URS-a ? Na pomolu vlada naprednjaka, socijalista i URS-a ?\nObjavljeno: 27. 6. 2012 u 10:06h\nLider socijalista Ivica Dačić je prihvatio ponudu naprednjaka da zajedno sa Ujedinjenim regionima Srbije /URS/ formiraju vladu, u kojoj bi bio premijer, ali bi o tome vrh Socijalističke partije Srbije /SPS/ trebalo da se izjasni danas, piše beogradska štampa.\nList “Politika” piše da je Dačić već je odlučio da novu vladu formira sa SNS-om, bivšom strankom aktuelnog predsjednika Srbije Tomislava Nikolića i Ujedinjeninm regionima Srbije /URS/ Mlađana Dinkića, iako ta odluka nije zvanično saopštena.\nNa čelo Ministarstva spoljnih poslova trebalo bi da dođe potpredsjednica URS-a Suzana Grubješić, dok je funkcioner SNS Borislav Pelević navodno novi ministar odbrane, piše “Politika”.\nList prenosi i da potpredsjednici SPS Milutin Mrkonjić i Žarko Obradović ostaju na starim funkcijama – Ministarstva za infrastrukturu i Ministarstva prosvjete.\nList “Pres” pozivajući se na izvore u SNS-u i SPS-u, navodi da je Dačić prihvatio ponudu naprednjaka da bude premijer, te da će Mlađan Dinkić dobiti ekonomske resore. Izvor “Presa” iz SNS je naveo da se “i dalje čeka SPS” i da imaju 50 odsto šansi da naprave vladu.


“Mesec organske hrane” rešenje za unapređenje organske proizvodnje (SRB) – PoljoMagazin\ndecembar 6, 2018 Jasna Ostavite komentar\nTokom decembra, udruženje Agro klaster Srbije i NALED organizuju javnu kampanju „Mesec organske hrane” kako bi pružili priliku proizvođačima, potrošačima i njihovim asocijacijama, predstavnicima relevantnih institucija i stručnoj javnosti da ponude rešenja za unapređenje uslova za proizvodnju organske hrane u Srbiji.\nTim povodom, u Centru za organsku proizvodnju u Selenči je održan okrugli sto „Kako do organskih proizvoda u Srbiji”, a iskustva i dobre prakse u ovoj oblasti prisutnima je preneo član Gradskog veća za privredu Milorad Radojević.\n„Grad Novi Sad poslednjih nekoliko godina podržava organske proizvođače i prepoznat je kao primer dobre prakse kada je reč o organskoj proizvodnji. Do sada je preko 20 miliona dinara izdvojeno kao pomoć za male organske proizvođače. U skladu sa Strategijom razvoja poljoprivrede nastavljamo i u narednom periodu sa podrškom, a sredstva u budžetu za narednu godinu će biti veća. Drago mi je što su naši programi podrške prepoznati i od strane NALED-a i USAID-a i što imamo mogućnost da to predstavimo i proizvođačima iz drugih lokalnih samouprava”, rekao je Milorad Radojević.\nKampanja „Mesec organske hrane” deo je četvorogodišnjeg Projekta javno-privatnog dijaloga za razvoj koji finansira Američka agencija za međunarodni razvoj (USAID), a sprovodi NALED u saradnji sa Republičkim sekretarijatom za javne politike.


Predizborni skup Socijalističke partije Edija Rame u Elbasanu, 20. april 2021. godine\nU trci je 46 stranaka, ali su dve glavne političke snage vodile tu zemlju od pada komunizma – Socijalistička partija aktuelnog premijera Edija Rame, koji traži treći mandat, i Demokratska partija Ljuljzima Baše (Lulzim Bashe), koja teži da preuzme vlast nakon osam godina provedenih u opoziciji.\nSocijalistička partija za integraciju na čelu sa Monikom Krijemadi (Kryemadhi) tradicionalno je igrala važnu ulogu prilikom formiranja vlada u postizbornim koalicijama prethodnih godina.\nAktuelni premijer Albanije Edi Rama preriven konfetama tokom preidzbornog mitinga u Elbasanu, 20. april 2021. godine\nLider najjače opozicione stranke Demokratske partije Ljuljzim Baša na predizbornom skupu u Beratu, 21. april 2021. godine\nJedan bivši zvaničnik opozicione partije je 21. aprila ubijen, a policijski zvaničnik ranjen u Eljbasanu tokom jedne svađe, što je bio najozbiljniji incident nekoliko dana uoči izbora. Žrtva Pjerin Đuvani (Xhuvani) iz Eljbasana bio je zvaničnik Socijalističkog pokreta.\nPredsednik Albanije, Iljir Meta (Ilir) pozvao je institucije na sprovođenje zakona, da budu na visini odgovornosti i da prekinu bilo kakve partijske veze koje imaju. Bilo je optužbi i o kupo-prodaji glasova.


Inostranstvo - Page 36 - Pole-Position\nPost by Renault Terminator » 14 Feb 2020, 20:25\nPovodom Dana državnosti u Beču je u svečanoj Sofijinoj sali, organizovan prijem na kojem je bilo prisutno oko 500 zvanica.\nAmbasada Republike Srbije u Austriji i Misija pri međunarodnim organizacijama priredile su u četvrtak 13. februara 2020. godine u Beču prijem povodom predstojećeg državnog praznika Sretenja.\nČestitke povodom Dana državnosti primali su ambasador Srbije Nebojša Rodić sa suprugom Janom, Roksanda Ninčić ambasadorka pri OEBS i međunarodnim organizacijama, kao i potpukovnik Željko Bosanac, izaslanik odbrane Republike Srbije u Republici Austriji.\nZa ovu priliku, Ambasador Rodić i njegova supruga Jana obukli su narodnu srpsku nošnju, što je izazvalo velike simpatije svih prisutnih.\nMeđu zvanicama su bili diplomatski predstavnici svih najznačajnih zemalja i misija u Austriji, vojni izaslanici, predstavnici političkih i kulturnih institucija, medija i srpske dijaspore.\nPrijemu su prisustvovali ambasadori Bosne i Hercegovine, Rusije, Japana, Šri Lanke, Palestine, Brazila, Iraka, Bangladeša i mnogih drugih zemalja.\nPrijem je počeo himnama Srbije i Austrije, koje su otpevali Jelena Krstić i Aleksandar Stanković, a u nastavku prisutnima se obratio ambasador Srbije u Austriji NJ.E. Nebojša Rodić. On je u svom obraćanju naglasio značaj velikog praznika i važnost saradnje Srbije i Austrije.\n„Zvaničnu diplomatsku saradnju, Srbija i Austrija su uspostavile 1836. godine. Istorijski gledano, saradnja i bliski odnosi izmedju srpskog i austrijskog naroda , prema zvaničnim dokumentima koji se nalaze u Beču, počela je pre tri i po veka, 1670. godine, kada je austrijski car Leopold Prvi dozvolio Srbima da u carevini posreduju izmedju Istoka i Zapada“, rekao je ambasador Rodić.\n„Međusobna saradnja između Republike Austrije i Srbije iz godine u godinu raste i tome doprinose kako srpski građani koji žive i rade u Austriji, tako i austrijske firme koje posluju u Republici Srbiji. Ovakva privredna saradnja rezultat je pre svega dobrih političkih i bilateralnih odnosa, koji su rezultat promena koje su u Srbiji nastupile nakon 2012. godine. Lični odnosi puni uvažavanja i korektno političko sagledavanje evropske i svetske globalne politike, najvažnijih političkih funkcionera Srbije, daju snagu i podsticaj za dalji napredak“ istakao je Rodić.\nPrisutnima su se obratili i Roksanda Ninčić, ambasadorka Srbije u OEBS-u i međunarodnim organizacijama u Austrij i Marko Čadež, predsednik Privredne komore Srbije.\nU muzičkom delu programa učestvovali su profesor i doktor harmonike Jovica Đorđević, sa sinom Stefanom i ćerkom Ninom.\nU neformalnom delu prijema posluženi su srpski specijaliteti i vina.\nPost by Renault Terminator » 16 Feb 2020, 19:32\nJedno tipicno austrijsko selo...izmedju Linza i Salzburga.\nPost by Renault Terminator » 18 Feb 2020, 08:39\nAustrijsko državljanstvo: Broj „novih“ državljana porastao za 12,2 odsto.\nPrema podacima Zavoda za statistiku Austrije, već u prvoj polovini 2019. godine se nagoveštavao porast dobijenih austrijskih državljanstva jer ga je dobilo 5.349 osoba. To je predstavljalo povećanje od 6% u odnosu na isti period prethodne godine.\nU 2019. godini austrijsko državljanstvo dobilo je 10.606 osoba, što je povećanje za 12,2 odsto u odnosu na 2018. godinu. Od ukupnog broja „novih Austrijanaca“ 35,1 odsto njih je rođeno u Austriji.\nNajveći broj „novopečenih“ Austrijanaca u prošloj godini su poreklom iz Bosne i Hercegovine(1.183), Srbije (1.008), Turske (912), Kosova (688) i Rusije (464). Veliki broj zainteresovanih za austrijsko državljanstvo bilo je i iz Avganistana, Rumunije, Nemačke, Hrvatske i Mađarske.\nPost by Renault Terminator » 22 Feb 2020, 08:09\nPost by Renault Terminator » 25 Feb 2020, 18:56\nKorona virus: Austrijska vlada najavila nove zaštitne mere.\nKorona virus je definitivno stigao i u Evropu i tim povodom austrijska vlada je u ponedeljak 23. februara predstavila paket mera za borbu protiv širenja virusa.\n„Korona virus je očigledno stigao i u Evropu“, ovim rečima je ministar zdravlja Rudolf Anschober (Zeleni) objasnio zašto je austrijska vlada u ponedeljak, 24. februara 2020. godine, posle sastanka radne grupe, predstavila dodatni paket mera protiv daljeg širenja epidemije.\nKancelar Sebastian Kurz (ÖVP) je kao ključne tačke označio upozorenja o putovanjima i informativnu kampanju obaveštavanja stanovništva.\nS obzirom na to da se Korona virus pojavio u neposrednoj blizini Austrije, u Italiji, Sebastijan Kurz je napomenuo da „može biti slučajeva zaraze“ i u Austriji, tako da svi moramo biti spremni za određen scenario.\nDalje mere austrijske vlade su za sad, objavljivanje dnevnih izveštaja Ministarstva unutrašnjih poslova i Ministarstva zdravlja, kao i obaveštavanje građana o trenutnoj situaciji. Savet za nacionalnu bezbednost, trebalo bi da se sastane u petak. Za pogođena područja trebaju se izdati dodatna specifična upozorenja o putovanjima, na kojima se trenutno radi.\nKoja bi to ugrožena područja trebala biti u Austriji, nije saopšteno na konferenciji za novinare.\nSlučajevi bolesti Korona virusa pojavili su se ne samo u Italiji, već i u Nemačkoj i Francuskoj. Prema informacijama iz agencija APA, postoje i naznake da se Korona virus pojavio i u nekim opštinama u severnoj Italiji.\nItalijanske vlasti saopštile su da su u toj zemlji preminule četiri osobe od Korona virusa u periodu od 48 sati i otkazale su sve festivale i karnevale, preneo je Euronews. Zvaničnik iz Lombardije izjavio je juče popodne da je treća osoba u Italiji preminula u tom regionu, gde je prethodno zabeležen smrtni slučaj 75-godišnje žene u subotu, kao i smrtni slučaj 78-godišnjeg muškarca u Venetu.\nKancelar Kurc je naglasio važnost „saradnje na evropskom nivou“, tako da će se u tom kontekstu u toku dana održati konferencija ministara zdravlja Italije i njenih susednih zemalja: Austrije, Švajcarske, Francuske, Slovenije. Iako se ne graniči sa pojedinim državama, na konferenciji će učestvovati i Nemačka.\nInformativna kampanja za stanovništvo biće posebno fokusirana na edukativno informisanje i zaštitne mere. Dežurna AGES telefonska linija 0800-555-621 otvorena je 24 sata, a takođe i zdravstvena telefonska linija 1450 dostupna je svakodnevno širom Austrije, ukoliko građani imaju pitanja.\nPreventivne mere su u osnovi slične onima za sezonski grip i poželjno je da ako neko ima simptome slične gripu, da se direktno obrati lekaru i ne izlazi i ne vozi se u javnom prevozu, gde ima puno ljudi, naglašeno je na konferenciji.\n„Nema potrebe za panikom“\n„Nema potrebe za panikom, ali naravno da vam je potreban realni pogled trenutne situacije“, rekao je Sebastijan Kurc.\n„Nije isključeno da će se i u Austriji pojaviti Korona virus, kao i da možda već postoje slučajevi“, upozorio je Kurz.\nAustrijska vlada, do daljnjeg, ne planira da uvede posebnu kontrolu na granici sa Italijom, a merenje temperature na austrijskim aerodromima, koje važi za putnike koji dolaze direktnim letovima iz Kine, za sad neće biti sprovođeno za putnike iz Italije, saopštio je ministar zdravlja Anschober.\nPost by fap » 25 Feb 2020, 20:52\nE ovo je bas bilo bitno da mora i na forumu da citamo\nPost by Renault Terminator » 01 Mar 2020, 13:18\nPost by Renault Terminator » 08 Mar 2020, 14:18\nPost by iceman036 » 08 Mar 2020, 16:20\nPost by Renault Terminator » 08 Mar 2020, 18:55


:: Naslovna strana > Vesti >"Dani inženjera Srbije" u Vrnjačkoj Banji\n"Dani inženjera Srbije" u Vrnjačkoj Banji\nTradicionalni skup "Dani inženjera Srbije", u organizaciji matičnih sekcija projektanata i izvođača radova Inženjerske komore Srbije, održaće se od 22. do 24. oktobra 2007. godine, u "Svečanoj sali" hotela "Fontana" u Vrnjačkoj Banji.\nSkup "Dani inženjera Srbije" će okupiti veliki broj zvanica. Očekuje se dolazak predstavnika Ministarstva za infrastrukturu, predsednika Srpske akademije nauka i umetnosti; sa delegacijom iz inženjerskih komora u okruženju, diskutovaće se o licenciranju inženjera u skladu sa Bolonjskom deklaracijom, profesori sa tehničkih fakulteta iz Beograda, Novog Sada i Niša će sva tri dana trajanja skupa držati stručna predavanja.\nPosetioci skupa, ove godine će moći da se upoznaju sa najnovijim dostignućima iz oblasti građevinskih materijala i prateće opreme, tehnologijama i opremom za uštedu energije, kao i raznovrsnim matrijalima za opremanje poslovnog i stambenog prostora.\nZainteresovanim članovima Komore se preporučuje da blagovremeno izvrše rezervacije hotelskog smeštaja.\nZa sva pitanja u vezi pomenutog skupa možete kontaktirati Slobodanku Simić na e-mail: slobodanka.simic@ingkomora.org.yu ili na telefon: 011 32 48 585.


Karate klub Bijela – Portal Herceg Novi\nTags : Karate klub Bijela\nKarate klub „Bijela“ ređa uspjehe-Iz Podgorice se vratili sa 4\nČlanovi Karate kluba „Bijela“ osvojili su četiri medalje (dvije zlatne, srebrna i bronzana) na prvenstvu Crne Gore. “Šampion Crne Gore postao je drugi put uzastopno Nenad Đuričić pobjedivši 4 meča bez izgubljenog poena u kategoriji nada 2008 god+55 kg i pokazao da reprezentacije Crne Gore može na njega apsolutno računati” navode iz kluba. Šampionka Crne […]Detaljnije\nKaratisti Bijele osvojili 6 medalja na XXlll Tuzla open 2021\nTri zlatne i tri srebrne medalje članova Karate kluba Bijela rezultat su karate turnira XXIII Tuzla open. Zlato je pripalo Jovani Bogdanović u kategoriji 13 god -39 kg, Nenadu Đuričiću za uzrast 13 godina -55 kg i Nemanji Mikuliću, juniori -68 kg. Srebrne medalje osvojili su Vuk Cimbaljević za uzrast 11 god -45 kg, Lazar […]Detaljnije\nKaratisti Bijele vratili se s pet medalja sa VI Internacionalnog\nTakmičari Karate kluba Bijela ostvaril su dobre rezultate na VI Internacionalnom turniru Valentinovo u Tuzli i osvojili tri zlatne, te po jednu srebrnu i bronzanu medalju. Nemanja Mikulić proglašen za najboljeg takmičara turnira osvojivsi dvije zlatne medalje i pobjedivši 8 vrhunskih boraca. Zlato je osvoio u kategoriji juniora -68 kg i u kategoriji mlađih seniora […]Detaljnije\nODRŽAN KARATE GRAND PRIX MONTENEGRO 2020\nPortal Herceg Novi 1 новембра, 2020\nU vrlo složenim uslovima, izazvanim pandemijom covid-19, u Bijeloj je usješno organizovan IV Grand prix Montenegro 2020. Učestvovala su 193 takmičara iz 19 klubova iz zemlje i regiona a organizator, Karate klub „Bijela“, strogo se pridržavao mjera NKT-a. U generalnom plasmanu prvo mjesto pripalo je ekipi „Pozitiv“ iz Budve, drugo „Gorštaku“ iz Kolašina, dok je […]Detaljnije


Novogodišnja akcija poklanjanja paketica za decu\n21 Decembar 2012.\nEurobank i NURDOR obradovali decu obolelu od raka\nBeograd, 21. decembar 2012.godine – Nacionalno udruženje roditelja dece obolele od raka(NURDOR) i Eurobank, danas su na Institutu za majku i dete poklonili novogodišnje paketice deci koja se lece na Odeljenju za hemato-onkologiju. Paketice koje je Deda Mraz doneo deci obezbedila je Eurobanka u saradnji sa kompanijom Dexy Co i izdavackom kucom Evro- Giunti.\n„Teška bolest od koje se lece deca na ovom odeljenju u potpunosti menja nacin života mališana, njihovih roditelja i cele porodice. Iskreno verujemo da se pažnjom i toplinom svih koji misle na njih, može docarati toplina doma tokom novogodišnjih i božicnih praznika. Paketici Eurobanke zaista pokazuju da u borbi koju svaki dan ovde vodimo, nismo sami“, izjavila je Branislava Penov, Izvršni direktor NURDOR-a.\nDeda Mraz ce novogodišnjim paketicima obradovati ukupno 80 mališana koja boluju od raka. Zajedno sa predstavnicima Eurobanke i NURDOR-a sledece nedelje posetice i decu koja se lece na Institutu za onkologiju i radiologiju Srbije, Univerzitetskoj decijoj klinici u Tiršovoj, kao i decu smeštenu u Roditeljskoj kuci na Bežanijskoj kosi i na Senjaku.\n„Briga od deci i javnom zdravlju jedan je od stožera društveno odgovornog poslovanja Eurobanke. Saradnju sa organizacijom NURDOR smatramo posebno važnom, jer želimo da svojim primerom podstaknemo i druge kompanije da posvete pažnju deci koja se lece od ove opake bolesti“ naglasila je Nataša Strugarevic, Clan Izvršnog odbora Eurobank.\nUdruženje NURDOR osnovali su roditelji dece obolele od raka, lekari, medicinsko osoblje i volonteri u decembru 2003. godine. Od tada, ova neprofitna, nevladina organizacija pomaže deci i njihovim porodicama suocenim sa jednom od najtežih bolesti današnjice.Na žalost, skoro svakoga dana, rak se dijagnostifikuje jednom detetu u Srbiji. Obezbedenje adekvatnih uslova lecenja obolele dece i kvaliteta života njihovih porodica glavna je misija NURDOR-a.


Druženje sa glumcima na premijeri filma "Hotel Transilvanija 3: Odmor počinje"\nNaslovna VESTI Druženje sa glumcima na premijeri filma “Hotel Transilvanija 3: Odmor počinje”\nU bioskopu Cineplexx Delta City danas je premijerno prikazan treći nastavak animiranog hita “Hotel Transilvanija”.\nGlumci sa sinhronizacije u Delta Cityju, Foto: A. Dušanić\nKlinci i klinceze su s nestrpljenjem iščekivali nove avanture Drakule i njegove ekipe. I najzad su dočekali! Čuvena čudovišta vraćaju se na veliko platno! U bioskopima u Srbiji će od 2. avgusta moći na redovnom repertoaru da gledaju crtać “Hotel Transilvanija 3: Odmor počinje”.\n„Hotel Transilvanija 3: Odmor počinje“: Dragan Mićanović kao Drakula, Tamara Aleksić kapetanica Erika\nFoto: A. Dušanić\nFilm je sinhronizovan na srpski jezik, pa je po treći put, neodoljivom Drakuli glas pozajmio Dragan Mićanović. Mejvis je “oživela” Iva Stefanović, dok je glas tajanstvenoj kapetanici pozajmila Tamara Aleksić. U ulogama simpatičnih čudovišta našli su se i Aleksandar Radojičić, Predrag Ejdus, Dragan Vujić Vujke, Srđan Timarov, Goca Tržan, Tijana Dapčević, Lena Kovačević i mnogi drugi. Sinhronizaciju na srpski jezik je režirala Iva Milošević. A, premijerno prikazivanje bilo je 28. jula od 16,30h u bioskopu Cineplexx Delta City. Na premijeri filma bila je prisutna i ekipa sa sinhronizacije, sa kojima su se posetioci fotografisali. Osim druženja sa glumcima, mališani su iskoristili priliku i da se “upoznaju” sa lutkama omiljenih likova iz “Hotel Transilvanije”.\nGoca Tržan objavila spot za pesmu „Folija“\nDrakula i njegova čudovišta vratili su se sa odmora! Koje su im avanture preprečile put, ko se na ovom putovanju zaljubio i zašto su šišmiši padali sa neba… odgovore možete saznati ukoliko pogledati film “Hotel Transilvanija 3: Odmor počinje”. A upravo ovaj crtać će se prikazati na “Porodičnom danu” u bioskopima Cineplexx, zakazanom za nedelju 5. avgusta od 12 do 17h.\nSve do 4. septembra mališani, a i oni stariji, mogu da se zabave sa junacima iz “Hotela Transilvanija” uz igricu koju su pripremili iz Cineplexxa.\n– Ukoliko budeš među najboljima, čekaju te dve ulaznice za film! Pridruži se igrici na sledećem linku www.cineplexx.games – obaveštavaju iz Cineplexxa.\nPrethodni članakTanderbal 2018: Tiska girlanda, Natenane spust, koncerti “Galije”, “Kerbera”, “Balkanike”…\nSledeći članakOSTAVIO JE “TRAG U BESKRAJ”: Preminuo Oliver Dragojević


Korupcija Novi Beograd: PREDSEDNIK NENAD MILENKOVIĆ POKUŠAO DA UCENJUJE I PODMIĆUJE NAPREDNJAKE\nPREDSEDNIK NENAD MILENKOVIĆ POKUŠAO DA UCENJUJE I PODMIĆUJE NAPREDNJAKE\nSindikatu opštine Novi Beograd obratila se grups odbornika SNS-a predvođena gospodinom Žarkom Šormazom i gospodinom Mirkom Rajkovićem. Oni su nam dostavili amandmane koji su upućeni lokalnoj novobeogradskoj skupštini, kako bi osujetili krađe Predsednika Nenada Milenkovića. Amandmani na uštede u budžetu Novog Beograda nisu prihvaćeni, iako su ih podneli i obrazložili sledeći odbornici: Nikola Cimeša, Dragan Nikić, Luka Tomić, Mirko Rajković, Nikola Ignjačev, Predrag Đurđev, Slobodan Spasojević, Vlada Obradović i Žarko Šormaz. Kako saznajemo Predsednik Nenad Milenković je odbio ove amandmane bez ikakvog obrazloženja, sa rečima da neće njemu Naprednjaci da kroje budžet.\nGospodin Mirko Rajković je otišao korak dalje te je Sindikatu potvrdio da mu je atomski lopov Direktor CRLE-ta u ličnom razgovoru preneo obećanja Predsednika Nenada Milenkovića da će prolongirati rušenja „određenih“ kioska i lokala na novobeogradskoj opštini u zamenu za podršku ako iz trenutne koalicije istupe G17+ i LDP. Kako saznajemo direktna ucena Predsednika Nenada Milenkovića odnosila se na odbornika Žarka Šormaza, koji je ovu ucenu sa gnušanjem i velikom ljutnjom odbio.\nŽarko Šormaz nam je preneo da je direktor novobeogradskog „Poslovnog prostora“ Mišo Marković tražio i od njega pare za kioske, ali ih nije dobio! Nažalost, od jednog sugrađanina naše opštine uzeo je 3.000 evra za nameštanje lokala u ulici Džona Kenedija. Gospodin Šormaz nam objašnjava da je Direktor Mišo Marković pozvao tog sugrađanina u restoran „Džakarta“ i tražio mu čak 10.000 evra za navodno „podmazivanje članova upravnog odbora“ prilikom dodele lokala. Sugrađanin je rekao da nema toliki novac, pa mu je direktor Mišo Marković „spustio“ cenu na 6.000 evra, na šta je sugrađanin rekao „ma čoveče pusti me ja imam samo 3.000 evra ako hoćeš“! Direktor Mišo Marković je pristao na cifru od 3.000 evra i naredio sugrađaninu da novac donese sutradan u njegovu kancelariju u apoenima po 500 evra. Sugrađanin mu je odbrusio rečima „doneću ti pare kako budem imao“, i sutradan je Direktoru Miši Markoviću odneo kovertu sa 3.000 evra u apoenima po 100 evra. Direktor Mišo Marković je strpao kovertu u spoljni džep od sakoa i izjurio iz svoje kancelarije, ostavivši zapanjenog čoveka da sam samcijat sedi još neko vreme unutra. Pored mita direktno datog Direktoru Miši Markoviću, sugrađanin je morao da uloži još 15.000 evra u adapataciju ruiniranog prostora preko firmi Direktora Miše Markovića, kao što su „Koloseum“ i „Transakcija“, kao i da plati sudskog veštaka od 15.000 dinara da potvrdi adaptaciju lokala u ulici Džona Kenedija! Gospodin Žarko Šormaz je obećao da će se stati na kraj svim lopovima u novobeogradskoj opštini i poslovnom prostoru, i podsetio da se protiv direktora Miše Markovića vodi krivični postupci zbog krađa u Železnicama Srbije, gde je bio jedan od direktora „sa lepljivim prstićima“.\nОбјавио Korupcija Novi Beograd у 11:28


Predstavljena izložba "Nišava, održiva budućnost reke" - CITY SMART | Vesti bez ulepšavanja\nNa platou ispred Gradske kuće otvorena je izložba "Nišava, održiva budućnost reke" . Cilj izložbe je, kako kažu iz organizacije, da se kroz dvadeset panela na kojima se nalaze fotografije evocoraju uspomene i istaknu najbitniji momenti, a građani upoznaju sa projektom koji se tiče pročišćenja vode.\nKroz fotografije prikazan je život grada, njegovih stanovnika kroz istoriju pa sve do sadašnjeg vremena. Delegacija Evropske unije u Srbiji, predstavnici Grada, Kancelarija za lokalni ekonomski razvoj, predstavnici Ministarstva zaštite životne sredine i EU Info kutka otvorili su izložbu i najavili da će uskoro biti realizovan projekat sa ciljem da se očiste reke od Niša do Dunava. Izložba je deo programa obeležavanja EU zelene nedelje u Srbiji, pa se i na samom otvaranju govorilo o postizanju nultog zagađenja.\nVeliki problem u Nišu ali i drugim gradovima je što se sva otpadna voda otpušta u reku koja se uliva u druge reke pa sve do Crnog mora, pa je i uticaj na vode u Evropi veliki. Na ovaj način bi, navode organizatori, rešili višedecenijski problem koji Niš ima. Najavljeno je da će uskoro početi i sa izgradnjom centralnog prečišćenja za otpadne vode.\nAmbasador Švedske u Srbiji Jan Lundin otvorio je izložbu i poručio da je ovo mali rezultat u rešavanju velikog problema.\n“Znanje koje se sakuplja na ovom projektu će se proširiti u celoj Srbiji i do sada smo jako zadovoljni sa saradnjom Grada Niša. Ovo iskustvo će biti od velikog značaja za celu Srbiju kada guramo dalje što se tiče pročišćavanja otpadnih voda”, istakao je Lundin i dodao da je ovo primer evropske integracije, a ne samo politička retorika.\nVećnica za kulturu i turizam Adriana Anastasov kazala je da je projekat postrojenje otpadnih voda u Nišu sa kanalizacionim sistemom jedna od najvećih zelenih investicija u našoj zemlji.\n“Saradnja kroz kulturu i kroz izložbe i promovisanje projekata su od velike važnosti i za Grad Niš i za Republiku Srbiju. Ja se nadam da ćemo na ovaj način nastaviti da prezentujemo sve vredne projekte, a sada konkretno za projekat otpadnih voda koji pomaže ambasada Republike Švedske”, kazala je Adriana Anastasov. Navodi da je\nIzložene su fotografije niških fotografa, kao i fotografije iz istorijskog muzeja.\nSandra Đokić iz Zaštite životne sredine rekla je da je Srbija na putu da pripadne Evropskoj zajednici,a da partneri iz Kraljevine Švedske već duži niz godina pomažu u tome.\n“Da bismo uspeli da postignemo sve standarde koji se od nas zahtevaju i koji su definisani u samom poglavlju 27 koji se odnose na životnu sredinu, mi moramo mnogo toga da uradimo. Ispred nas je veliki broj infrastrukturnih projekata i koji se u najvećem delu odnose na upravljanje otpadom”, kazala je Sandra Đokić.\nJedan od tih projekata se odnosi na Niš i on je , prema rečima Đokić, jedan od najznačajnijih infrastrukturnih projekata koji će se finansirati iz IPA fondova, a predstavnici Švedske su pomogli u apliciranju i sastavljanju projekata.\nAntoan Avinjon iz delegacije Evropsle unije je takođe kazao da je ovo veliki projekat i da će biti najveće postrojenje otpadnih voda u Srbiji koje će izgraditi zajedničkim snagama.\n“Razvoj ovako velikog pojekta zahteva određeno vreme, ali sam srećan što ćemo uskoro projekat privesti kraju. Počećemo sa izgradnjom postrojenja vrlo brzo, pa se nadamo da će Nišava i Morava, sve do Dunava uskoro biti čistije”, rekao je Avinjon.\nOznakeeu info kutak Evropska unija Izdvajamo izložba fotografija Jan Lundin Nišava održiva budućnost reke\nIzložbe • Lifestyle\nOldtajmeri nisu hobi, to je način života\nIzložba fotografija Niša kroz vekove\n-C- Moon Cry Like a Baby


ORLOVI, SPREMITE SE ZA PROVOKACIJE: Francuzi priznali - Hrvati BRUKAJU Balkan, gađali su nas upaljačima, flašama... - TopVesti.rs\nORLOVI, SPREMITE SE ZA PROVOKACIJE: Francuzi priznali - Hrvati BRUKAJU Balkan, gađali su nas upaljačima, flašama...\nPobedom nad reprezentacijom Hrvatske, selekcija Francuske napravila je veliku uslugu Srbiju pred balkanski obračun na Evropskom prvenstvu u Mađarskoj i Slovačkoj. Mozzart daje najveće kvote na svetu: Gana 2,15, Brajton 2,25, Bešiktaš 1,50! Mozzart daje najveće kvote na svetu: Gana 2,15, Brajton 2,25, Bešiktaš 1,50! DOBRA VEST ZA SRBIJU: Hrvatska dodatno\nProblemi se samo nižu u rukometnoj reprezentaciji Hrvatske. Posle ozvaničenja da David Mandić zbog udaranja u lice igrača Francuske u jučerašnjem porazu neće moći da zaigra protiv Srbije sutra od 20.30, stiglo je još loših vesti. Mozzart daje najveće kvote na svetu: Gana 2,15, Brajton 2,25, Bešiktaš 1,50! Mozzart daje najveće kvote na svetu: Gana 2,15,\nRukometna reprezentacija Srbije sutra od 20.30 igra protiv selekcije Hrvatske u drufom kolu grupe A na Evropskom prvenstvu u Segedinu, a u tabor Orlova stigla je dobra vest. Mozzart daje najveće kvote na svetu: Gana 2,15, Brajton 2,25, Bešiktaš 1,50! Mozzart daje najveće kvote na svetu: Gana 2,15, Brajton 2,25, Bešiktaš 1,50! POČINJE SVETSKA LIGA:\nNajbolji atletičari Srbije priželjkuju novu gromoglasnu podršku navijača na predstojećem Svetskom prvenstvu u Beogradu. Mozzart daje najveće kvote na svetu: Gana 2,15, Brajton 2,25, Bešiktaš 1,50! Mozzart daje najveće kvote na svetu: Gana 2,15, Brajton 2,25, Bešiktaš 1,50! POČINJE SVETSKA LIGA: Savić saopštio spisak Delfina za Italiju POČINJE SVETSKA\nBivši prvotimac FK Crvena zvezda i reprezentacije Srbije Miloš Ninković od 2015. godine nastupa u Australiji, gde brani boje Sidneja, a u međuvremenu je dobio i državljanstvo ove države. Mozzart daje najveće kvote na svetu: Gana 2,15, Brajton 2,25, Bešiktaš 1,50! Mozzart daje najveće kvote na svetu: Gana 2,15, Brajton 2,25, Bešiktaš 1,50! JANKO POBESNEO\nJANKO POBESNEO POSLE ODLUKE O UKIDANJU VIZE NOVAKU: Nek je SRAMOTA sve i svakoga\nBivši srpski teniser Janko Tipsarević ponovo se oglasio posle odluke ministra za imigracije Aleksa Hoka da ukine vizu njegovom dobrom prijatelju Novaku Đokoviću. Mozzart daje najveće kvote na svetu: Gana 2,15, Brajton 2,25, Bešiktaš 1,50! Mozzart daje najveće kvote na svetu: Gana 2,15, Brajton 2,25, Bešiktaš 1,50! NOVA KOSKA: Poznat Novakov raspored\nSelektor vaterpolo reprezentacije Srbije Dejan Savić je odredio kandidate za meč prvog kola Svetske lige protiv Italije. Mozzart daje najveće kvote na svetu: Gana 2,15, Brajton 2,25, Bešiktaš 1,50! Mozzart daje najveće kvote na svetu: Gana 2,15, Brajton 2,25, Bešiktaš 1,50! ĐERONA PREZADOVOLJAN: Pobeda za one koji su zbog kovida ostali u Staroj Pazovi\nRaznovrstan fudbalski program ovog petka stavio je bukmejkere Mozzarta na slatku muku. Oni su kladioce nagradili sa sjajnim kvotama za mečeve u sklopu Afričkog kupa nacija, Premijer lige i turske Superlige. Na meniju su se našla tri meča na kojima će u svakom trenutku koeficijent da bude najveći na svetu. U izboru su jedinice na Brajton i Bešiktaš,


Selaković: Država će omogućiti građanima Srbije brze PCR testove za putovanje\nVesti Autor:Beta14. mar. 202110:4544 komentara\nIzvor: Tanjug/Ministarstvo spoljnih poslova/Čedomir Petarić\nMinistar spoljnih poslova Nikola Selaković izjavio je da će država Srbija obezbediti građanima brze PCR testove za putovanja, ukoliko Evropska unija donese odluku da omogući ulazak jedino onima koji su primili vakcine zapadnih kompanija.\n„Bitno je da ćemo povećati efikasnost našeg sistema i rezultati testova će građanima biti dostupni u roku od 90 do 120 minuta“, rekao je Selaković za TV Prva.\nOn je rekao da će se tek razmatrati da li će građani plaćati testove i kolika će biti njihova cena.\nSelaković je ukazao na nelogičnost da EU najavljuje dozvole za putovanja samo onima koji su primili neku od vakcina koje je odobrila Evropska agencija za lekove, dok u isto vreme Srbija, Crna Gora, Severna Makedonija i Bosna i Hercegovina još nisu dobile nijednu dozu iz EU.\nIstičući da je cilj imunizacije očuvanje zdravlja građana, a ne putovanje, on je podsetio da rusku i kinesku vakcinu koriste i pojedine članice EU, među kojima su Mađarska, Slovačka i Češka.\nGovoreći o donaciji vakcina Bosni i Hercegovini, Crnoj Gori i Severnoj Makedoniji, Selaković je ocenio da je Srbija tim gestom pokazala koliko joj je važna regionalna saradnja, i da u tom slučaju nema pobeđenih i poraženih, već zajednička borba „pre svega“ protiv kovida-19 i siromaštva.\n„Izborićemo se sa kriminalom u društvu“\nMinistar inostranih poslova je izrazio uverenje da će se država izboriti sa kriminalom u društvu, ali je dodao da „deli stavove“ da postoji deo Srpske napredne stranke koji je protiv predsednika Aleksandra Vučića.\nSelaković nije želeo da direktno odgovori na pitanje o umešanosti funkcionera SNS-a u kriminal, ali je rekao da deli stavove potpredsednika SNS-a Miloša Vučevića, „jer Vučević nije veverica i zna šta govori“.\nNa pitanje da li misli na Vučevićevu izjavu „da postoji deo SNS-a koja je protiv predsednika Vučića“ i da među takvima ima i „ministara, i direktora, i drugih stranačkih funkcionera“, Selaković je rekao da je „uveren da će sa takvim pojavama u društvu i stranci da se izbore do kraja“.\nSelaković je istakao da bi, kada je reč o napadima na predsednika Srbije, pored unutrašnjeg faktora trebalo da se ispita da li je i strani faktor umešan u pripremu različtith kriminalnih radnji. On je je čestitao resornim ministrima na dosadašnjoj borbi protiv kriminala.\nVučević je ranije izjavio da očekuje završetak istrage o pokušaju ubistva, prisluškivanja i praćenja predsednika Vučića i njegove porodice i da postoji klika u SNS koja je protiv Vučića, u kojoj ima ministara, i direktora, i drugih stranačkih funkcionera.\nUpitan da li ima odgovornosti tadašnjeg ministra unutrašnjih poslova Nebojše Stefanovića „za stvaranje paralelne strukture u MUP-u ili u stranci“ Vučević je rekao je da je to „pitanje za tužilaštvo i sudske organe“.\nepidemijakoronavirusNikola Selakovićorganizovani kriminalPCR test


Postavljen kamen temeljac za fabriku Teklas! Vučić: Kod nas nema "jok" (video) - IndeksOnline.rs\nNaslovna srbija GRADOVI Postavljen kamen temeljac za fabriku Teklas! Vučić: Kod nas nema “jok” (video)\nPostavljen kamen temeljac za fabriku Teklas! Vučić: Kod nas nema “jok” (video)\nVLADIČIN HAN – Predsednik Srbije Aleksandar Vučić položio je danas u Vladičinom Hanu kamen temeljac za novi pogon turske fabrike Teklas, uz poruku da u godinama koje dolaze više neće važiti poslovica „što južnije to tužnije”.\n„Zapošljavaćemo sve više, dolazićemo sve više mi kod vas, nego vi kod nas”, rekao je Vučić u uverenju da građani juga Srbije neće imati razloga da napuštaju svoja mesta u potrazi za poslom i boljim životom.\nOn je turskim, ali i ostalim investitorima, poručio da ne traže druge destinacije gde će da investiraju, jer će u Sbriji uvek dobiti najbolje uslove.\n“Kod nas nema ”jok””, rekao je Vučić i poručio stranim investitorima da u Srbiji mogu očekivati uvek bolje uslove.\nObraćajući se vlasnicima „Teklasa”, primetio je da srpski radnici rade bolje nego u Meksiku, gde takođe namerava da posluje Teklas.\n„Nemojte više da pravite fabrike na drugim mestima, ovde ljudi najbolje rade i ovde ćete najbolje da zarađujete”, istakao je on.\n„Turski biznismeni, nemojte da tražite druga mesta. Kada dobijete ponudu u nekoj drugoj zemlji dođite kod nas i dobićete bolju ponudu. Dođite ovde i potrošite i zaradite pare kod nas”, naglasio je Vučić.\nUkazao je i da Teklas vodi posebno računa i o radnicima, dodavši da je danas krenuo rovokopač koji kopa bazen, u kojem će moći da se kupaju zaposleni, što pokazuje drugačiji odnos prema zaposlenima – onoliko koliko budu zadovoljni zaposleni, biće i vlasnici.\n„Zadovoljan sam jer sam video jedan broj kuća koje se obnavljaju, video sam malo bolju infrastrukturu. Sledeće godine će se završiti autoput, pa je to mogućnost da se dovedu investitori“, kazao je on.\n„Posle mnogo godina propadanja pomažemo da dolaze investitori i u ovaj kraj“, rekao je on.\n„Taner je došao u Krupanj i zaposlio 180 ljudi koji primaju redovnu platu i Krupanj sada živi zahvaljujući njegovoj investiciji“, rekao je Vučić najavivši da će još mnogo toga biti urađeno da ljudi ostanu i žive na jugu Srbije i u ostalim delovima zemlje.\nDanon je naglasio da Teklas Automotiv Srbija i dalje zadržava veoma visoku stopu rasta, te da je investirajne u region Srbije bila u potpunosti prava odluka za kompaniju.\n“Kao posledica završenih investicija koje su na nivou od oko deset miliona evra do sada, više od 350 građana već je pocelo da radi u ovoj kompaniji u Vladičinom Hanu”, rekao je Danon.\nOn je rekao da se njihovi ciljevi odnose na zavrsavanje ulagnja u proizvodne linije u roku od četiri godine, čime bi dostigli nivo prometa od 150 miliona evra kroz stoprocentni izvoz i tako što će imati pogon koji će zapošljavati oko 1.500 ljudi.\nVlasnik Teklasa: Odluka o dolasku u Srbiju bila prava\nRaul Danon, vlasnik turske kompanije Teklas, za čiji novi pogon je danas u Vladičinom Hanu postavljen kamen temeljac, rekao je da je odluka o dolasku u Srbiju bila – prava.\nDanon je istakao da danas sa ponosom može da se kaže da je kompanija Teklas postala jedan od neizbežnih globalnih dobavljača za gigante automobilske industrije, kao što su Folksvagen, BMW, Audi, Tesla, Reno, Fijat. . . koji, na osnovu toga imaju postojeću tehnologiju za motore.\nNajvažnije je, dodao je, da će kompanija Teklas nastaviti da bude ključni globalni dobavljač i za nove generacije motora, kao što su hibridni motori i u potpunosti električna vozila.\n“Mi smo ponosni da predstavljamo deo e-mobilnosti, koja predstavlja budućnost autoindustrije. Posebno smo u kompaniji ponosni što planiramo da proizvodimo sisteme za cirkulaciju fluida koji će onda biti sklopljeni u hibridna i električna vozila kompanija, kao što su Audi, Folksvagen ”, rekao je Danon.\nTeklas, istakao je, ima proizvodne pogone u Turskoj, Bugarskoj, Srbiji, Kini i Meksiku i sa time mogu da imaju promet od 400 miliona evra i ukupno 5. 000 zaposlenih.\nDanon je podvukao da tri od četiri vozila koja se proizvedu u Evropi i jedno od tri koja se proizvedu u svetu, imaju neke proizvode Teklasa.\nAmbasadro Turske u Srbiji Tanžu Bilgič rekao je da je došao u Beograd pre sedam meseci i da je, kao ambasador, privilegovan:\n“Kada sam došao pre sedam meseci primetio sam da ovde već rade neke turske firme, a još više ”stoji u redu” i čeka da otpočne posao. Ono što je najteži posao za jednog ambasadora je da ohrabri firme iz svoje zemlje da dođu i investiraju u zemlju u kojoj je on imenovan za ambasadora i zato je moj posao ovde lak”, rekao je on.\nBiglič je ukazao da su neki od razloga zbog kojih jedna firma odlučuje da dođe i investira u Srbiji geografski položaj, kvalifikovana radna snaga, saobraćajnice i podsticaj koji zemlja domaćin daje investitorima.\nIpak, kako kaže, na prvom mestu je spremnost jednog naroda da primi pravu firmu u svoj kraj i spremnost vlade da ohrabri i podstakne ovakvo investiranje.\n“Zato moram da naglasim veliku podsršku koju smo dobili od Vlade Srbije i sada predsednika Aleksandra Vučića da ovde dođemo”, podvukao je Bilgič.\nPredsednik opštine Vladičin Han Goran Mladenović kaže da ta opština danas ne može da se uporedi sa opštinom od pre pet godina.\n“Uspeli smo da od devastirane opštine, bez nade i budućnosti postanemo opština sa jasnom društvenom, ekonomskom perspektivom, zato što ovde obnavljamo i gradimo škole, vrtiće, fiskulturne sale, a gradićemo učenički dom. Obnavljamo i gradimo infrastruturu na selu, pođednako kao i u gradu”, rekao je Mladenović.\nOn je dodao da se zapošljavanju mladi ljudi iz V Hana i okruga, otvaraju fabrike.\n“Puna nam je opština nasmejane mladosti i sigurne budućnosti”, zaključio je Mladenović.\nPredstavnici fabrike Teklas uručili su troje invalidskih kolica na električni pogon – dvoje porodicama hendikepirane dece, a jedno Crvenom krstu, kao i plakete predsedniku Vučiću, ambasadoru Turske, predsedniku opštine i ministru Ljajiću, koji je plaketu primio i u ime premijerke Ane Brnabić.\nPrethodni tekstDržavljanka Srbije povređena u napadu u Barseloni!\nSledeći tekstOdložena utakmica između Partizana i Napretka


Izvor: Nezavisne Novine, 22.Jan.2021, 20:33\nNJUJORK - Kompanija Pfizer završila je prijavljivanje djece između 12 i 15 godina za studiju kojom se testira njena vakcina protiv KOVID-19, a s obzirom da američki proizvođač lijekova želi da proširi upotrebu vakcine među različitim starosnim grupama.\nFajzer će se testirati vakcinu i za upotrebu na deci\n08:46: SA PUTINOM NA VAKCINACIJU! Argentinski gradonačelnik primio cepi...\n08:46: Benksi potvrdio da je autor slike na zidu nekadašnjeg zatvora\n08:46: "PREDSEDNIČE, JELI SU ZA TVOJIM STOLOM, PA SPREMALI SNAJPER" Čl...\n08:46: SRBIJA I DALJE NA VRHU: Naša zemlja prva po broju revakcinisanih...\n08:46: KINA NEĆE DOZVOLITI STRANO MEŠANJE: Spremni su da uspostave sis...\n08:46: NE LIČI NA SEBE: Isplivala nikad objavljena fotografija Šešelj...\n08:46: RUŠI SE MEŠTROVIĆEV SPOMENIK? Označen je kao "neprikladan", p...\n08:46: Još nije vreme da odložite zimsku garderobu! Danas temperatura ...\n08:45: Đukanović oštro napao Srbiju: Seju mržnju prema Crnoj Gori i ...\n08:45: Novozelanđani otišli u brda nakon što su jaki zemljotresi pokr...


Grčka koja evropskim povjeriocima duguje nevjerovatnih 500 milijardi eura, opasno se približava bankrotu.\nPregovori između grčke Vlade i evropskih institucija zapeli su na pitanju mjera koje bi premijer Alexis Tsipras trebalo da preduzme kako bi mu se otvorio pristup novcu iz programa pomoći, dok istovremeno Grčka odbija da plaća dugove dok im se ne omogući pristup novcu.\nAko pregovori propadnu, to za Grčku znači bankrot, a za evropske zajmodavce siguran gubitak.\nZemlje evrozone su do sada, kroz fond za spašavanje, Grčkoj pozajmile 195 milijardi eura, a najveći doprinos tom fondu dala je Njemačka, koja je sada i najupornija u traženju reformi i štednje.\nJavni dug Grčke, krajem trećeg kvartala prošle godine dostigao je 315,5 milijardi eura, a kada se pribroje dugovi banaka i firmi on se penje na 500 milijardi.\nDepoziti građana i firmi u grčkim bankama u februaru su pali za 5 odsto na najniži nivo od 2005. godine, a u posljednja tri mjeseca povučeno je ukupno 23,8 milijardi eura što je 15 odsto ukupnih depozita.


Sindikati predali pismo predsedniku Srbije – Nadlanu.com\nSindikati predali pismo predsedniku Srbije\nBEOGRAD, 25. marta 2011. (Beta) – Predstavnici javnih sindikata, koji u petak protestuju u Beogradu, predali su na pisarnici Predsedništva Srbije otvoreno pismo predsedniku Borisu Tadiću u kome od njega traže da se “probudi i aktivno uključi u rešavanje problema u javnom sektoru”.\n“Srbija se probudila, a predlažemo predsedniče i vama da to hitno uradite”, navodi se u pismu, i ukazuje da je školska godina ugrožena zbog štrajka prosvetara koji traje od 28. januara, da je zdravstvo u haosu i da se više sudskih postupaka odloži nego što se održi.\nPredstavnici devet sindikata su u pismu poručili da se svi koji u petak protestuju sećaju obećanja demokratskih vlasti i da se pitaju da li je stanje u državi nalik tim obećanjima.\nMiting sindikata javnih službi pod sloganom “Ustani Srbijo” počeo je nešto posle 12 časova na Trgu Nikole Pašića, a posle toga protestna kolona krenula je centralnim beogradskim ulicama ka zgradi Predsedništva.\nPredsednik Unije prosvetnih sindikata Srbije Leonaro Erdelji je na Trgu Nikole Pašić rekao da je “na delu represija nalik onoj iz 90-ih godina”, navodeći da su zaustavljeni neki od autobusa u kojim su bili sindikalni predstavnici iz unutrašnjosti, a da se zaposlenima koji učestvuju u protestu dele otkazi.\nPredsednik Policijskog sindikata Srbije Veljko Mijailović rekao je da je policija uz narod i svoje sindikalne kolege jer ih muče iste brige.\nPredstavnica Sindikata organizacija pravosudnih organa u okviru “Sloge” Zora Jajić poručila je kolegama da istraju do kraja u svojim zahtevim i da ne popuštaju.\nPrema procenama policije, kako je rečeno izveštaču agencije Beta, u protestu učestvuje izmedju 7.000 i 8.000 ljudi. Saobraćaj je obustavljen u centralnim gradskim ulicama.


U Zakonu o javnoj svojini ("Službeni glasnik RS", br. 72/11, 88/13 i 105/14), u članu 80. stav 5. reči: "po zahtevu iz člana 76. stav 2." zamenjuju se rečima: "po zahtevu iz člana 76. stav 2, odnosno po zahtevu iz člana 82a stav 1.".\nNaknadni zahtev za upis prava svojine iz stava 1. ovog člana može se podneti najkasnije do 31. decembra 2017. godine."\nČlanom 77. stav 1. Zakona o javnoj svojini ("Službeni glasnik RS", br. 72/11, 88/13 i 105/14) utvrđen je rok od pet godina od dana stupanja na snagu ovog zakona u kojem autonomna pokrajina i jedinice lokalne samouprave podnose zahteve za upis prava javne svojine, dok je članom 82. stav 3. istog zakona određen rok od pet godina od dana stupanja na snagu ovog zakona u kojem javna preduzeća, društva kapitala i njihova zavisna društva mogu podneti zahtev za upis prava svojine na nepokretnostima. Imajući u vidu da su rokovi iz člana 77. stav 1. i člana 82. stav 3. Zakona istekli 6. oktobra 2016. godine, a da veliki broj navedenih subjekata nisu podneli zahteve za upis prava svojine u javnoj evidenciji o nepokretnostima i pravima na njima i time nisu ostvarili pravo na upis svojine, neophodno je produženje ovih rokova tako što se omogućava ovim subjektima da podnesu naknadni zahtev za upis najkasnije do 31. decembra 2017. godine.\nČlanom 1. Predloga zakona vrši se izmena člana 80. stav 5. tako što se propisuje primena odredbi člana 80. st. 1 – 4. sve do pravosnažnosti rešenja o upisu prava javne svojine po zahtevu iz člana 76. stav 2. i naknadnom zahtevu iz člana 82a.\nČlanom 2. Predloga zakona vrši se dopuna Zakona o javnoj svojini tako što se dodaje novi član 82a kojim se omogućava autonomnoj pokrajini, jedinicama lokalne samouprave, javnim preduzećima, društvima kapitala i njihovim zavisnim društvima da podnesu zahtev za upis prava svojine na osnovu naknadnog zahteva, u slučaju kad se navedeni zahtev podnosi po isteku roka iz člana 77. stav 1. i člana 82. stav 3. ovog zakona. Naknadni zahtev za upis prava svojine može se podneti najkasnije do 31. decembra 2017. godine.


Vučić: Velika zahvalnost BIA za pomoć u borbi protiv korona virusa – NovostiDana.rs\nfoto: arhiva (Betaphoto/Predsednistvo Srbije/Dimitrije Goll/MO)\nPredsednik Srbije Aleksandar Vučić izjavio je da se vidi da korona virus slabi i da je to odgovor svima onima koji pitaju zašto se neke mere ukidaju.\n„Mi više nemamo tako teške slučajeve oboljevanja i to je veliki uspeh“, naglasio je Vučić, prilikom obilaska radova na brzoj pruzi Beograd Novi Sad.\nOn je rekao i da se svakim danom sve više gradjana testira i da se neće dozvoliti da se Srbiji „desi Singapur“.\nVučić je, govoreći o borbi protiv korona virusa, zahvalio Bezbednosno informativnoj agenciji (BIA)koja je „mnogo pomogla, baš kako su to i civilna i vojna služba u Rusiji, Mosad državi Izrael, ili Mi 6 Velikoj Britaniji, kao i službe Sjedinjenim američkim državama“.\nOn je rekao i da će se, pored postojećeg finansijskog, prvi put posle 60-70 godina, uvesti i materijalno knjigovodstvo u zdravstvo pa će se tačno znati šta se gde ima.\nPredsednik Srbije je izjavio da će o datumu i načinu održavanja izbora prvo da razgovara sa političkim strankama sa kojima je imao ranije razgovore i to pre ukidanja varednog stanja“.\n„Obavestiću ih o tome kada se stiču uslovi, kada smatramo da će biti stečeni. Da se dogovorimo oko svega, da se dogovorimo da Republička komisija, možda dan, dva ili pet sačeka po okončanju vanrednog stanja pa da tek onda krenu da teku izborne radnje“, rekao je Vučić.\nVučić je kazao da je njegova ideja da se brza pruga gradi ne samo od Beograda do granice sa Madjarskom, već i od Beograda do Niša.\n„Na ovoj deonici neće biti nikakvih kašnjenja. To je bila jedna od tema o kojoj sam pričao s premijerom Madjarske Viktorom Orbanom“, kazao je on uz ocenu da je odlična saradnja Srbije i Madjarske.\nDodao je da smatra da je Srbija nešto spremnije od većine zemalja ne samo u regionu, veći i u Evropi i da gradjani ne treba da strahuju.\nVučić je rekao da su gradonačelnik Novog Sada Miloš Vučević i on pogrešno najavili da će dve velike multinacionalne kompanije doći u Novi Sad i zaposle hiljade ljudi:\n„I ja sam to verovatno rekao negde. Obojica smo pogrešili, ali uveren sam da uskori sledi najava jedne od najvećih investicija koje smo imali u Srbiji i biće verovatno vezana za Novi Sad“, kazao je Vučić.


ŽIVOT DOSTOJAN ČOVEKA\nDvanaestoro korisnika izmeštenih iz ustanove GC “Jelenac” koristi uslugu “Stanovnanje uz podršku”. Njihov život je iz korena promenjen i samostalnost je na visokom nivou. Prati se ritam dana a još više se prate same želje korisnika, kažu angažovani stručnjaci i asistenti. Ponosni su na svaki svoj mali uspeh a to se vidi na njihovim zadovoljnim licima kada naprave ukusno jelo ili kada sami donesu namirnice, dodaju asitenti. “Ovo je život kao u svakoj porodici, živimo dostojanstveno, družimo se sa komšijama, pomažemo medjusobno, izlazimo do grada, kaže korisnik Milutin Vranjanac koji je ujedno i volonterski angažovan u trpezariji GC “Jelenac” u Aleksincu.\nSlobodno vreme uz omiljene TV emisije


M. K. 16. juna 2017. 07:18\nSvetske agencije prenele su pod oznakom „hitno“ da je predsednik Srbije Aleksandar Vučić imenovao ministarku Anu Brnabić za premijerku Srbije, a američka agencija AP taj potez vidi kao deo Vučićevog jasnog okretanja ka Zapadu.\nAgencije, istovremeno, ističu da je u pitanju prva srpska premijerka u istoriji i prva deklarisana gej osoba na čelu vlade neke balkanske zemlje.\nAP navodi da je Brnabić prva otvoreno gej osoba koja se našla na čelu vlade „veoma konzervativne zemlje“, i ocenjuje da će njeno imenovanje za mandatara za sastav nove srpske vlade verovatno naići na nezadovoljstvo Srpske pravoslavne crkve i ultranacionalista.\nAgencija prenosi i da je Vučić rekao da je doneo „tešku odluku u interesu Srbije i njenih građana“.\n„Imenovanje Brnabić smatra se delom Vučićevog očiglednog okretanja ka Zapadu uprkos pritisku iz Rusije, koja želi da sačuva svoj uticaj u regionu“, navodi AP.\nIznervirani premijer prskao novinare sprejom za dezinfekciju (video)\nHrvatski premijer dobio koverat sa belim prahom i pretnje smrću\nNove komplikacije za srpske turiste od 1. septembra\nPremijera izdalo presađeno srce, preminuo na sednici vlade\nAgencija podseća i da su grupe za zaštitu ljudskih prava pozdravile njeno imenovanje za ministarku prošle godine kao „istorijsku“ odluku za balkansku zemlju u kojoj se, kako tvrdi, homoseksualna zajednica često suočava sa diskriminacijom i nasiljem.\nVučić je obećao da će poboljšati prava homoseksualaca u okviru napora da se zemlja približi članstvu u EU, podseća američka agencija.\nNapominje i da Brnabić nije član SNS, ali da se smatra da mu je lojalna.\nDodaje da je se i od Vučića očekivalo da imenuje za premijera nekoga ko mu je lojalan kako bi zadržao kontrolu nad vladom nakon što je prešao na mahom protokolarnu funkciju predsednika Srbije.\nAFP navodi da je Ana Brnabić prva otvoreno gej osoba na poziciji premijera na konzervativnom Balkanu, kao i to da je prva žena u srpskoj istoriji koja je dospela na tu poziciju.\nFrancuska agencija konstatuje da će Brnabić (41) stupiti na čelo vlade manje od godinu dana nakon što je ušla u politiku, kada je u avgustu prošle godine postala ministarka javne uprave i lokalne samouprave.\nDodaje i da se očekuje da će ona stupiti na dužnost u narednih nekoliko nedelja.\nSrbija, prema oceni AFP, želi da pokaže da je u zemlji povećan stepen tolerancije nakon što se našla pod pritiskom da unapredi zaštitu manjina, uključujući pripadnika LGBT zajednice, od kada je započela pregovore za članstvo u EU.\nAFP, takođe, podseća da je funkcija predsednika uglavnom protokolarna, ali da analitičari očekuju da će Vučić načiniti korake u pravcu učvršćivanja svog uticaja.\nS tim je saglasan i Rojters, ali navodi da analitičari procenjuju da će nova premijerka biti „malo više od marionete“.\nRojters je takođe konstatovao da je u pitanju prva žena premijer u srpskoj istoriji i prva otvoreno gej osoba na poziciji premijera na čitavom Balkanu.\nBritanska agencija prenosi i da je Vučić svoju odluku obrazložio navodeći da veruje da Brnabić poseduje sve stručne i lične kvalitete i da je uveren da će ona raditi naporno i pokazati poštovanje svim političkim partijama, kao i da će raditi u korist Srbije sa drugim ministrima.\nIpak, dodaje, njeno imenovanje naišlo je na kritike konzervativaca, uključujući pojedinih Vučićevih saveznika.\nNavodi i da se očekuje da će Brnabić unaprediti odnose Beograda sa Prištinom i sprovesti reformu pravosuđa, obezbediti prava manjina, uključujući pripadnika LGBT populacije, što su sve preduslovi za ulazak zemlje u EU.\nOna će, takođe, morati da održi „delikantni balans“ između Kine i Rusije, i Zapada, uključujući NATO i EU, koja je najveći trgovinski partner Srbije, zaključuje Rojters.\nVukadinović: Srbija gotovo izvesno neće moći da izbegne…\nAmbasadori Kvinte na sastanku s Vučićem zatražili…\nDjordjević (Oslobodjenje): Vučiću je stranački interes preči…


Predstavom “Priče iz duše” obeležen Svetski dan mentalnog zdravlja u Beogradu | Caritas Srbije\nPredstavom “Priče iz duše” obeležen Svetski dan mentalnog zdravlja u Beogradu\nOctober 10, 2018 - Mentalno zdravlje\nPovodom 10. oktobra Svetskog dana mentalnog zdravlja u Centru za kulturnu dekontaminaciju održan je forum teatar – Priče iz duše, interaktivna pozorišna predstava nastala na osnovu iskustava korisnika psihijatrijskih usluga. Forum teatar je specifična vrsta otvorenog pozorišta, koje ima za cilj da utiče na aktuelne osetljive teme. U njemu su aktivni svi učesnici: glumci i publika, jer zajedno pokušavaju da nađu prihvatljiva rešenja na probleme sa kojima se suočavaju.\nKreativni proces forum teatra vodila je psihološkinja i umetnica Vera Erac, a učesnici/glumci bili su Bosiljka, Dragan, Milutin, Ognjen i Slobodan, predstavnici udruženja Duša i Videa. Kroz ovu interaktivnu pozorišnu predstavu glumci su predstavili kako se drustvo ophodi prema osobama sa mentalnim smetnjama, kroz pet loših priča o njihovom svakodnevnom životu, kao što su: kod komšije, sa doktorom, na konferenciji, sa sestrom i na ulici – prodaja časopisa LiceUlice.\nNakon predstavljanja ovih priča psihološkinja Vera Erac uvela je publiku u problematiku, kako bi se pronašla alternativna rešenja na predstavljene situacije. Na ovaj način publika je mogla da uđe u svakodnevni život korisnika psihijatrijskih usluga i da pokuša da nađe rešenja na situacije diskriminacije i stigmatizacije, sa kojima se suočavaju.\nForum teatar organizovan je u okviru kampanje MOŽE DA SE DESI SVAKOME, koju zajedno sprovode Caritas Srbije i udruženja korisnika psihijatrijskih usluga, članice Mreže za mentalno zdravlje NaUm. Ideja je da se ovom kampanjom pošalje poruka da je bitno negovati mentalno zdravlje i razbijati predrasude.


utorak, 25 Septembar 2018 08:56\nDeezer je objavio kako su njihovi programeri nedavno razvili umjetnu inteligenciju sposobnu prepoznati koja pjesma je prilagođena kojem raspoloženju.\nNaime, u pitanju je sistem za mašinsko učenje koji prati emocije i raspoloženje u pjesmama na osnovu više različitih faktora. Dotični uključuju audio signale, kontekstualne lingvističke modele, kao i Last.fm tagove kojima su korisnici obilježavali pojedinačne pjesme, a koji ih mogu opisati kao energične, tužne ili nešto treće.\nNa osnovu tih podataka, u Deezeru su kreirali bazu podataka sa preko 18.000 pjesama, na osnovu koje su trenirali svoju umjetnu inteligenciju, te je podučavali kako da povezuje tekstove pjesama sa muzikom, usput određujući raspoloženje i emocije kojima je prilagođena.\nNažalost, iz Deezera ističu kako njihov novi AI još uvijek nije spreman za upotrebu na samom servisu, obzirom da ga planiraju dodatno unaprijediti i testirati, tako da ćemo za nove playliste prilagođene našem raspoloženju ipak morati još malo pričekati.\nMicrosoft objavio nove informacije o Surface Hubu 2


Asocijalnost – da li je za to kriv internet?\nInternet svet je postao zaista velika prepreka za decu koja se žele baviti sportom, jer ih privlači sve što je virtuelno. Virtuelnost, nudi jednu obmanu, u smislu da se mališanima plasira život koji nije stvaran, a u koji oni veruju, i žele da žive isto tako.\nRoditelji imaju zadatak da im objasne da je pravi život u školi, na treninzima, u druženju sa vršnjacima, a ne na Instagramu, Tik Toku, You tube-u... Nije dovoljno samo govoriti mališanima, potrebno je učiniti nešto konkretno, a to je dolazak na prvi, probni trening u Gimnastički klub Pobednik.\nAsocijalnost jeste nešto što nastaje kao posledica previše korišćenja virtuelnog sadržaja, jer se tako deca zatvaraju u svoja četiri zida, pa se tu osećaju zaštićeno i prijatno. Ipak, naravno da je to varka i da začarani krug treba što pre prekinuti.\nUz to, kao roditelji, morate da imate u vidu šta sport može značiti za dete – ništa ne može da zameni pokret i fizičke aktivnosti, jer se deca nalaze u rastu i razvoju, pa je vrlo bitno da se skeletno – mišićni sistem formira kako treba.


- YU ECO RTV\nNaslovna / Društvo /\nGoran 24 јануара, 2019\tDruštvo Napiši komentar 62 Pregledi\nPre godinu dana pacijenti su prvi put mogli da dobiju lek bez papirnog recepta. U januaru 2018. godine počela je upotreba elektronskog recepta u Subotici koja je omogućila hroničnim pacijentima da na jednostavniji način dolaze do propisane terapije. Od marta ove godine očekuje se da će e-recepti biti u funkciji i za akutne terapije.\nTokom januara prošle godine u našem gradu je počeo da funkcioniše sistem elektronskog recepta kada su pacijenti po prvi put mogli da podignu svoje lekove bez papirnog recepta. Elektronski recept dobijaju uglavnom, hronični bolesnici budući da se putem e-recepta uz zdravstvenu knjižicu može podići terapija koja se propisuje na minimum 2, odnosno maksimum 6 meseci.\nPo rečima PR-a Apoteke Subotica, Jelene Pavlović, naši sugrađani su se većinom navikli na e-recept. Rok važenja elektronskog recepta je 7 dana pre i 7 dana posle datuma kada je recept ispisan i o tome oni koji podižu svoju terapiju na ovaj način, moraju da vode računa. E recept je omogućio lekarima da se više posvete pacijentima, a s druge strane hroničnim bolesnicima da ne moraju da odlaze kod izabranog lekara po terapiju svaki mesec.\nPrema najavama iz Ministarstva zdravlja od marta ove godine očekuje se uvođenje e recepta i za akutne terapije.\nPrethodna Odbojkašice „Zvezde“, u petak, gostuju u Subotici\nSledeća U susret obeležavanju školske slave Svetog Save


Dolovac ponovo republički javni tužilac\nBeta 23. jula 2015. 20:30\nSkupština Srbije izabrala je danas, na predlog Vlade Srbije, Zagorku Dolovac ponovo za republičkog javnog tužioca.\nDolovac je izabrana glasovima 154 poslanika, jedan je bio protiv dok deset poslanika nije glasalo.\nMinistar pravde Nikola Selaković izjavio je u sredu u Skupštini Srbije da je Zagorka Dolovac kao kandidat za republičkog javnog tužioca za prioritete odredila, između ostalog, „beskompromisnu borbu protiv kriminala, naročito organizovanog, korupcije, i drugih oblika teškog kriminala, uključujući i oduzimanje imovine stečene kriminalom“.\nSelaković je rekao da su među njenim prioritetima i povećanje efikasnog krvičnog gonjenja i intenziviranje međunarodne saradnje.\nOn je naveo da je Dolovac do sada kao republički javni tužilac uložila maksimalan napor da obezbedi efikasno i uspešno postupanje javnog tužilaštva, jačanje kapaciteta javnog tužilaštva, kao i unapređenje njegovog postupanja i saradnje sa drugim institucijama, organizacijama civilnog društva i međunarodnim partnerima u borbi protiv kriminala i suzbijanju krivičnih dela.\n„U okviru svojih nadležnosti obezbedila je posvećeno učešće javnog tužilaštva u izradi strateških dokumenata Republike Srbije i njihovom sprovođenju, kako u unapređenju rada pravosuđa, tako i radi napretka u evropskim integracijama, a sve u cilju obezbeđivanja vladavine prava i boljeg i sigurnijeg društva za građane Srbije“, kazao je on.\nDolovac je izabrana na period od šest godina.\nZagorka Dolovac je rođena 12. oktobra 1966. godine u Novom Sadu. Završila je Pravni fakultet u Novom Sadu 1989., dok je pravosudni ispit položila 1999. godine. Zamenik javnog tužioca u Okružnom javnom tužilaštvu u Novom Sadu postaje 2004. godine, da bi od 2007. do 2009. godine bila vršilac dužnosti javnog tužioca u Okružnom javnom tužilaštvu u Beogradu. Za republičkog javnog tužioca izabrana je 2009. godine.


Konsultacije: master kreativne produkcije - FEFA Fakultet\nU narednom periodu možete nas posetiti u terminima konsultacija kako biste saznali sve što vas interesuje u vezi sa studiranjem master studija kreativne produkcije.\nSvakog četvrtka, profesori će održavati konsultacije kako bi vas lično uputili u organizaciju, strukturu i različite mogućnosti koje pruža ovaj dvosemestralni master program. Nakon što popunite formular u nastavku, profesori će vam se javiti sa predloženim terminima dolaska u prostorije FEFA fakulteta ili komuniciranjem online putem.\nTakođe, u toku je prijavljivanje za master studije koje možete izvršiti putem ovog linka. Nakon obavljenih intervjua, pred početak nastave u februaru 2021. godine, komisija će odabrati najbolje kandidate na osnovu razgovora i nagraditi ih umanjenjem školarine.\nZa sve informacije, možete nam se obratiti putem brojeva i mejlova istaknutih na kontakt stranici.